Digniin ka timid safaarada Soomaaliya ee dalka Libiya Sababta Maxay tahay? - Caasimada Online\nHome Warar Digniin ka timid safaarada Soomaaliya ee dalka Libiya Sababta Maxay tahay?\nDigniin ka timid safaarada Soomaaliya ee dalka Libiya Sababta Maxay tahay?\nSafaarada Soomaaliya ee dalka Liibiya ayaa mar labaad digniin kasoo saartay gaaritaanka dadka tahriib doonka ah ee dalkaasi Liibiya,iyadoo safaarada sheegtay inaysan masuul kanoqon karin dhalinyarada ku dhinta halkaasi.\nCabdiqani Maxamed Waceys,safiirka Soomaaliya ee dalka Liibiya ayaa sheegay in dhalinyarada Soomaaliyeed naftooda inay iyaga haligaan ,maadaama uu tilmaamay inaysan qaadaneynin digniinta ay u jeedinayaan.\nWuxuu digniin u diray waalidiinta caruurtooda ku dhiiro gelinayo inay tahriib aadaan ,si ay u gaareen wadamada qaarada Yurub ,isagoo shegay in dhalinyaradaasi haddii ay dilaan ciidamada Liibiya aysan qaadi karin masuuliyada dhalintaasi.\nIsaga oo ka hadlay hadalada masuuliyiinta dowlada Liibiya ayuu sheegay in dowlada Liibiya ay dhawaan xirtay dhamaan xuduudaha ay la wadaagto dalalka ay jaarka yihiin,taasina ay tahay mid lagu yareynayo tahriib ahaan dadka u galayo dalkaasi.\nDhawaan safaarada Soomaaliya ee dalka Liibiya ayaa soo bandhigtay meydadka dhalinyaro Soomaaliyeed oo kudhintay gaari ay la socdeen oo saarnaa Shamiito “Sibir” badan.


Hormuud News Sunday, April 22nd, 2018 | 02:58\n[Monday, December 3rd, 12] :: Imtixaankii loo gali jiray qaadashada jinsiyada Denmark oo la baabiinayo\nDenmark: Maanta isniinta ayaa laga yaabaa inay ugu danbayso, in tiro ka badan 2.500 oo qof oo ajinebi ah lagu imtixaamo aqoonta ay u leeyihiin bulshada iyo taariikhda Danmark, iyagoo ku talojira inay qaataan jinsiyadda deenishka, ayuu qoray wargayska Berlingske.\nDawladda ayaa dhab ahaan u diyaar ah, inay meesha ka saarto imtixaanka dhalashada deenishka (indfødsretsprøven), halkiisana ku bedesho imtixaan kale oo la yidhaahdo imtixaanka jinsiyadda deenishka (statsborgerskabsprøve), kaasoo sida ku xusan barnaamijka asaasiga ah ee dawladda "culays la saarayo nololmaalmeedka caadiga ah iyo siyaasadda taagan, ee dadwaynuhu kala kulmaan bulshada cusub".\nSilsiladdii boqorrada oo meesha laga saaray\n- Waxa aannu meesha ka saaraynaa qaabka uu maanta yahay imtixaanka dhalashada deenishku. Imtixaanka cusub ee halkiisa la gelinayo waxa si ka badan sida haddeer jirta culays la saari doonaa xaaladda bulshada deenishka.\n- Qofka dib looga dooni maayo, inuu garanayo taariikhda Danmark, silsiladda boqorrada iyo dhammaan magaalooyinka gobolka Fuun. Gebi ahaan arrimahaas waa laga saaray meesha, ayuu wargayska Berlingske ku yidhi afhayeenka arrimaha dhalashada ee xisbiga Sooshal dimuqraadiga, Lennart Damsbo-Andersen.\nSiyaasaddii ajinebiga ee dawladdii hore (VKO) oo la abbaaray\nDawladda talada haysa oo ka kooban xisbiyada S-R-SF ayaa soo bandhigaysa hindise cusub oo khuseeya imtixaan cusub ilaa bisha janewri, mana jiraan inta la og yahay warar faahfaahsan oo laga hayo waxyaabaha ay ka kooban yihiin isbeddeladan lagu samaynayo siyaasaddii arrimaha ajinebiga ay adkaysay dawladdii hore ee ka koobnayd xisbiyada Libaraalka iyo Konserfatifka.\nWaxa kaloo isna wax yar la fududaynayaa imtixaanka af deenishka (danskkundskaber), halka aan la filayn inuu jinsiyadda deenishka helo qofka ay wasakhaysan tahay xaashidiisa denbila'aantu.\nQodob aan siyaasiyan micno samaynayn\nXisbiga Enhedslisten ayaa xoog u doonaya, in ajinebiga laga dhaafo imtixaanka.\n- Ma qabno, inay macno samaynayso, in deenishnimada loo sameeyo qaacidooyin. Maaha wax la fahmi karo fikradda la xidhiidha, in qofka la imtixaamo, iyo inuu ku hadlo af deenish fasiix ah, ayay wargayska Berlingske ku tidhi afhayeenka arrimaha dhalashada ee xisbiga Enhedslisten, Johanne Schmidt-Nielsen.\nDhanka kale afhayeenka arrimaha dhalashada ee xisbiga DF, Christian Langballe, ayaa wax laga xumaado ku tilmaamay, in meesha la saaro imtixaanka dhalashada (indfødsretsprøven).


Guddoomiyihii degaanka Garasbaalay oo la dilay | KEYDMEDIA ONLINE\nGuddoomiyihii degaanka Garasbaalay oo la dilay\nGuddoomiyihii degaanka Garasbaalay ee duleedka magaalada Muqdisho ayaa lagu dilay maanta miino loo dhigay gaarigiisa.\nMUQDISHO, Soomaaliya - Qarax ka dhacay degaanka Garasbaalay kadib salaaddi Jimco ee maanta ayaa sababay qasaaro xoogan, waxaana ku geeriyooday Guddoomihihii degaanka ee Maamulka Gobolka Banaadir AUN Cabdiraxmaan Axmed Cali oo loo garan ogaa Garyare.\nSida la xaqiijiyay gaariga guddoomiyaha oo ay la saarnaayeen labo ka mid ah ilaaladiisa ayaa lala eegtay miino nuuca dhulka lagu aaso ah salaadda Jimco kadib, Waxaana la geeriyooday ilaaladii la soctay.\n“War kooban oo ka soo baxay maamulka Gobolka ayaa lagu yiri, “Allaha u naxariisto Axmed Cali Garyarre, wuxuu ahaa masuul dadaal badan ku soo bixiyay sidii uu ugu shaqeyn lahaa bulshada gobolka Banaadir, gaar ahaan shacabka degaanka Garasbaaley”.\nDegaanka Garasbaalay ayaa dhibane u noqday miinooyinka dhulka lagu aaso ee lala bartilmaamedsado dada bulshada indha u ah, waxaana hore qarax miino lagu dilay Guddoomiye ku xigeynkii Amniga iyo siyaasadda, Cali Maxamed, iyo guddoomiyhii dhalinyarada Cabdirashiid Cali iyo Madax kale.


Antonio Rudiger oo go’aansaday inuusan heshiiska u kordhin kooxdiisa Chelsea… (Sababta burburka wada-xaajoodka & Labo naadi oo isku garbinaya saxiixiisa) – Gool FM\nHaaruun September 26, 2021\n(London) 26 Sebt 2021. Difaaca kooxda Chelsea ee Antonio Rudiger ayaa doortay inuu isaga hayaamo Stamford Bridge marka uu dhammaado xilli ciyaareedkan isagoo aanan heshiiska u kordhin doonin naadigiisa.\nQandaraaska xiddigan ayaa dhacaya marka uu dhammaado kal ciyaareedkan isagoo bilaash ugu dhaqaaqi kara kooxaha doonaya oo ay ku jiraan Bayern Munich iyo Real Madrid.\nWargeyska MARCA ayaa baahiyay inuu Rudiger ka helay Chelsea yabooh heshiis kordhineed oo mushahar ahaan sanadkii ku qaadanayo 6.5 milyan oo euro halka isaguna uu ku adkeystay inuu sanadkii helo mushahar gaaraya 10 milyan oo euro, arrintaas ayaana saldhig u ahayd inuu istaago wada-xaajoodka heshiis kordhinta ee u dhexeeyay labada dhinac.\nWaxaa wararkii ugu dambeeyay ay sheegayaan in 28-sano jirka Jarmalka ah wakiilkiisa uu diyaarinayo xalinta mustaqbalka laacibkan iyo inuu u dhaqaajiyo koox kale isagoo xiiso ka helaya kooxaha Bayern iyo Madrid oo doonaya Rudiger.\nDifaacan dhexe ayaa Chelsea uga soo biiray naadiga AS Roma sanadkii 2018 isagoona xubin muhiim ah ka ahaa safkeeda waayihiisa Galbeedka London gaar ahaan tan iyo imaatinkii Macallin Thomas Tuchel.\nXiddigii hore ee Arsenal iyo Man City, Samir Nasri oo ku dhawaaqay inuu ka fariistay kubadda cagta


Xiddiga ugu shactirada badan Liverpool, kan ugu farsamada badan & Waxa uu uga dhigan yahay lambarka 26-aad, Robertson oo taageerayaashiisa uga sheekeyay arrimo badan – Gool FM\n(Liverpool) 09 Abril 2020. Difaaca kooxda Liverpool ee Andy Robertson ayaa sharraxay waxa uu uga dhigan yahay lambarka 26-aad, isagoo si toos ah ula sheekeysanayay taageerayaashiisa, waxaana ay wax ka weydiiyeen dhowr arrimood oo quseeya ciyaartoyda Liverpool.\nBulsho dhan 2.5 milyan oo ah taageerayaasha uu ku leeyahay barta Instagram-ka ayaa su’aalo weydiinayay difaaca Reds, waxaa su’aashii ahayd lambarka 26-aad iyo micnihiisa uu kaga jawaabay: “Ma aysan jirin wax ka dambeeya xaqiiqdii.\n“Kaliya waxa uu ahaa lambarka ka bannaan kooxda Dundee United markii aan ku biirayay, kaddib waxaa billawday inay waxyaabo kala duwan ay dhacaan sida dhalasha wiilkeyga! Sidaas darteed hadda wax badan ayuu iigaga dhiganyahay.” ayuu ku jawaabay Andy.\nTaageere kale ayaa weydiiyay xiddigga ugu farsamada badan kooxda Liverpool, waxaana uu Robertson ku jawaabay Roberto Firmino inuu yahay midka ugu xirfadda wanaagsan kooxdiisa.\nSu’aalaha taageerayaasha waxaa sidoo kale ka mid ahaa inuu u xiiso James Milner xiddigga Reds ayaana ku jawaabay in Milner uu yahay shaqsiga ugu horreeya ee uu raadiyo marka uu hurdada ka soo kaco iyo shaqsiga ugu dambeeya ka hor inta uusan seexanin, waa sida uu hadalka u dhigaye.\nWaxaana laacibka reer Scotland uu Milner ku tilmaamay midka ugu shactirada ama madaddaalada badan ciyaartoyda kooxda Reds.\nRobertson oo si toos ah muuqaal waqti kula qaadanaayay taageerayaasha ku xiran bartiisa ayaa la weydiiyay su’aalo dhawr ah, balse kuwii ugu xiisaha badnaa ayuu ka jawaabay.


Real Madrid Oo Saacadaha Soo Socda Ku Dhawaaqaysa Saxeex Ay Ka - Axadle Wararka Maanta\nReal Madrid ayaa saacadaha soo socda ku dhawaaqaysa saxeex ay kaga jawaabayso labadii difaac dhexe ee ka tegay ee Sergio Ramos iyo Raphael Varane oo PSG iyo Manchester United u tegay.\nTababare Carlo Ancelotti iyo Madaxweyne Florentino Perez ayaa la filayaa in maanta ay kasoo garab muuqdaan doonaan Dani Carvajal oo qalinka ku duugi doona heshiis cusub oo uu ku kordhinayo qandaraaskiisa.\nCarvajal oo sannad kali ahi ka hadhsan yahay dhamaadka qandaraaskiisa ayay Madrid ka baqaysaa in uu kaga tago sidii Ramos oo kale amaba uu ku qasbo amaba uu sidii Varane oo kale uu ku qasbo inay iibiyaan.\nWargeyska Diario AS ayaa sheegay in Real Madrid ay heshiis cusub oo saddex sannadood ah ay la gaadhay Carvajal, uuna sii joogi doono Madrid illaa 2025ka, kaas oo maanta gellinka dambe la shaacin doono.\nWargeysku waxa uu intaa ku daray, in Madrid iyo Carvajal ay heshiiskooda gaadheen sannad ka hor laakiin ay u dhinnayd waxyaabo yaryar oo xaal-xaal ah oo hadda la dhamaystiray.\nDani Carvajal oo kasoo baxay kulliyadda da’yarta Real Madrid ayaa cimrigiisa oo dhan joogay Santiago Bernabeu marka laga reebo hal sano oo uu amaah ugu maqnaa Bayern Leverkusen oo uu kasoo laabtay sannadkii 2013kii.\nSiddeed sannadood oo uu xubin muhiim ah ka ahaa, waxa uu kula guuleystay laba horyaal oo LaLiga ah, afar Champions League iyo koobab kale oo badan oo isugu jira maxalli iyo kuwo kale, waxaana uu u saftay in ka badan 200 kulan oo horyaalka LaLiga ah.


Shiinaha Beanie & Soosaarayaasha Knits | Wenchang\nNooca Koofiyadaha Jiilaalka: Beanie\nFeature Fabirc: Wadaag\nWakhtiga la bixinayo: 10-25 maalmood oo shaqo\nNaqshad: Naqshad qaabaysan\nNooca ganacsiga: Soo-saar\nWaqti Sample: 3-5days qaabka caadiga ah\nWaxyaabaha: 100% Acrylic\nCabbirka: 58cm ama cabbirka loo qaabeeyey\nAdeeg: OEM / ODM / Naqshadeynta\nDadku waxay ku mashquulsan yihiin inay jaakadyadooda ku daraan jaakado qaro weyn. Hadda, qalabka diiran maaha in la dayaco.\nSida koofiyadaha dhogorta, jiilaal kasta dadka waxay iibsadaan Beanie, maxaa yeelay madaxa aad buu muhiim ugu yahay inuu diirimaad yeesho. Iyo moodada koofiyada Beanie hat iyo shahaado wax ku ool ah ayaa aad u sarreeya.\nGabadha yar yar ee xayawaanka ah, oo gashan koofiyad aad u sareysa, qofka oo dhan wuxuu u muuqdaa mid aad u dheer, ruuxa sidoo kale aad buu kor ugu kacay.\nXiro jaakad midabkeedu daran yahay oo caadi ah xilliyada caadiga ah, u dhig dhig warqad dhogor Koofiyad ah, u fiirso inaad leedahay dad badan oo firfircoon, uma muuqato mid aad u rogrogmi kara. Dareen qaadashada ayaa xoogaa qaan gaar ah, xidho daboolka dhogorta MAO Qiu, waxay u muuqdaan kuwo qurux badan, yareeya saameynta da'da si loogu daro boqolkiiba.\nIyo gabdho aad u tiro badan oo maalmahan timahooda dheehanaya, xidhashada koofiyad Knit ah ayaa kaa caawin karta inaad ka gudubto xilliga foosha xun ee timaha madow ka baxayaan ka hor intaan la rinjiyeyn. Si qarsoodi ah u dhah, ma helin waqti aad ku maydho timaha gabadha dibadda, xirashada koofiyad Knit ah ayaa waliba dabooli kara iin.\nMarka la soo koobo, jiilaalka waa inuu lahaadaa wax yar oo maqaarka maqaarkiisa ah, wuxuu diirin karaa diirimaad, tusmada moodada sare ee dhogorta dhogorta leh ee jirka agtiisa ah.\nSHANGHAI ALLSOURCING waa shirkad hormuud u ah waxsoosaar iyo dhoofiye xirfadle ah isla markaana keena wax soo saarka koofiyadaha loo yaqaan 'Knit hat', iyo agabka madadaalada, Waxaan ka caawinaynaa macaamiisheenna inay u soo baxaan qaabka Beanie ee Shiinaha oo dhan.\nGanacsiga shirkaddu wuxuu ka bilaabmay 2006 lamaane Simon iyo Karen, waxay ka shaqeeyeen aaggan illaa 15 sano horeba.\nAllsourcing waxay bixin kartaa xariiq buuxa oo ah moodada Beanie & Knit, Awoodda gaarka ah ee Allsourcing ee qaabeynta iyo tarjumaadda isbeddellada moodada iyo walxaha dhammaan xisaabaadka suuqyada iyo dhibcaha qiimaha ayaa noo oggolaanaya inaan horumarinno macaamiil kala duwan. Shirkaddu waxay leedahay in ka badan 500 oo warshadood ah oo qayb ka ah. Tani waxay naga dhigi kartaa awood aan ku siino adeeg aad u fiican macaamiisha adduunka oo idil.\nCinwaanka: Wadada Bariga Huguang 89, Degmada Minhang, Shanghai, Shiinaha.\nXiga: Koofiyad Fedora\nKoofiyad leh Burcad\nKoofiyad leh Pom Pom\nKoofiyad Midig leh Dalool Ponytail\nKoofiyadaha Taranka Loogu Talagalay Ilmaha\nKoofiyad Santa Hat\nKoofiyad u tollan bilowga\nKoofiyadaha Nfl Knit


Soomaali lagu xir-xiray dalka ZAMBIA oo lasii daayey - Caasimada Online\nHome Warar Soomaali lagu xir-xiray dalka ZAMBIA oo lasii daayey\nSoomaali lagu xir-xiray dalka ZAMBIA oo lasii daayey\nNdola (Caasimada Online) – Dowladda Zambia ayaa dib xoriyadooda u siisay qaar ka mid ah Soomaalida saacadihii lasoo dhaafay lagu xirxiray gudaha dalkaas.\nGuddoomiyaha Jaaliyadda Soomaalida ee Zambia Maxamuud Maxamed Xasan oo u warramay BBC-da ayaa sheegay in inta badan lasii daayey muwaadintiniintii Soomaaliyeed ee saacadihii lasoo dhaafay lagu qab qabtay howl-gal ka dhacay gudaha magaalada Ndola.\nMaxamuud ayaa sheegay in howl-galka uu ahaa mid kadis ah oo laga sameeyey xaafadda ay u badan tahay Soomaalida, wuxuuna xusay in aan horey loo siin wax digniin ah.\n“Magaalada Ndola waxaa xaafadda ay u badan tahay Soomaalida ka dhacay howlgal lagu xiray muwaadiniin u badan Ganacsato, wax sabab ah nooma sheegin markii aan la xiriirnay Wasaaradda Arrimaha Gudaha Zambia maadaama dadkaan sharci ay ku joogaan” ayuu yiri.\nSidoo kale wuxuu intaasi ki daray in weli ay xiran yihiin Soomaali kale oo ganacsato ah, isla-markaana gaaraya illaa 50 ruux, balse loo reebtay sharciga oo ka dhacay aawgiis.\nJaaliyadda Soomaaliyeed ee Zambiya ayuu xusay in haatan ay waddo dadaallo dheeraad ah oo lagu soo deynayo dadkaasi, iyaga oo u maraya wada-hadallo dhanka dowladda ah.\n“Hay’adaha ammaanka waxa ay la hareen Dad ku dhaw 50-ruux oo sharciga uu ka dhacay balse dedaalkeena waa sidii loogu cusbooneysiin lahaa si loosoo daayo, Dowladda Zambia inkastoo maamulka uu cusub yahay laakiin waan kala hadalnay arrintaan” ayuu raaciyey.\nHadalkan ayaa ku soo aadayo, iyada ay dowladda Soomaaliya si kulul uga hadashay xariga muwaadiniinteeda lagula kacay, isidoo kalena cambaareyn u jeedisay dowladda Zambia.


Thursday December 10, 2015 - 01:01:40 in Wararka by Xarunta Dhexe\nGabar Soomaali ah oo reer Linköping ah ayaa isbuucaan lagu xiray wadanka Austria ka dib markii looga shakiyay in ay ku sii jeedo wadanka Syria oo ay doonayso in ay ku biirto ururka ISIS ee ka dagaalama wadankaasi. Booliska Austria ayaa ku guuley\nGabar Soomaali ah oo reer Linköping ah ayaa isbuucaan lagu xiray wadanka Austria ka dib markii looga shakiyay in ay ku sii jeedo wadanka Syria oo ay doonayso in ay ku biirto ururka ISIS ee ka dagaalama wadankaasi. Booliska Austria ayaa ku guuleystay in ay soo qabtaan gabadhaan iyagoo isticmaalaya signalka telefoonkeeda.\nBooliska ayaa sheegay in qaraabada gabadhaan ay ka shakiyeen in ay xagjir noqotay inta aan la waayin maal ay jaan iyo cirib dhigtay. Familka ayaa sheegay in gabadhaan ay bilowday daawashada muuqaalada jihaadka ee ay soo sameeyeen ururka ISIS isla markaana ay muujisay hadalkeeda in ay taageersantahay ururkaas oo loo arko mid argagixiso.\nGabadhaan ayaa la sheegay in ay ku dhalatay oo ku barbaartay Sweden, iyadoo la yaab noqotay sida ay ku noqotay xagjir doonaya in ay ku biirto dagaalada lagu dhamaaday ee ka socda wadanka Syria. Ma ahan qofkii ugu horeeyay ee Soomaali ah ay u safarto Syria, iyadoo horey ay u bexeen gabdho Soomaaliyeed oo ka tagay Stockholm iyo wiil dhowr ah oo ka baxay daafadaha Sweden. Qaar ka mid ah dhalinyarada Soomaalida ee u safartay Syria ayaa ku dhintay dagaalada halka qaar kale ay ku xayiranyihii oo aysan soo laaban karin.


Ururada madaxa-banaan oo saaray warbixin ku saabsan geedi socodka dimoqraadiyadda • Oodweynenews.com Oodweyne News | Oodweynenews.com Oodweyne News\nIsk xukunka dastuurka oo liita: dastuurka oo aan loogu dhaqmin sida uu u qoran yahay;\nQabyaalada oo xoog ku leh xisbiyada dhexdooda;\nQabyo dhinaca shuruucda ah oo jirta; shuruucda la xidhiidha doorashooyinka oo aan dhamaystirnayn, qaarkoodna aanay jirin ba;\nHay’adaha muhiimka u ah hirgelinta dawlad dhiska iyo doorashooyinka oo aan xooganayn;\nNidaamka doorasho oo aan u fiicnayn dadka reer guuraaga ah, dumarka iyo qabiilada laga tiro badan yahay; hanaanka doorasho ayaa ah mid u habaysan qaab waxtar u leh oo keliya dadka degan (reer magaalka);\nLacagaha xisbiyada soo gala oo aan xisaabsanayn; lama yaqaan meesha ay ka yimaadaan iyo sida loo qarash gareeyo toona; lamana xisaabiyo oo nidaam daah furan ma maraan;\nIn doorashooyinka lagu qabto xiligooda oo aanay dib u dhicin. Inay u qorshayso miisaaniyad sanadle ah doorashooyinka islamarkaana ay diyaariso jidwalka doorashooyinka loo qabanayo tobanka sanadood ee soo socda;\nInay furto wada tashi laga wada qayb qaato oo ay ku jiraan shacabka iyo dhamaan daneeyayaasha si loo raadiyo hanaan lagaga hortegi karo dib u dhaca ku yimaada doorashooyinka iyo korodhsiga mudo xileedka;\nIn dib u eegis lagu sameeyo nidaamka doorasho oo ay ku jiraan diwaangelinta cod bixiyaha, habka codaynta iyo wacyigelinta bulsho si wax looga qabto dhinac u riixa nidaamku ku hayo haweenka, beelaha la hayb sooco iyo reer guuraaga;\nInay ixtiraamto madax banaanida bulshada rayidka ah iyo warbaahinta. Sidaasdarteed, dawladdu waa inay joojiso xeerarka ciqaabta ee ay u isticmaalayso warbaahinta, iyo xayiraadaha ay saarayso warbaahinta; sidoo kale waa inay ogolaato in daladaha bulshada rayidka ahi ay is diiwaangeliyaan. Dawladdu waa inay ula shaqayso ururada bulshada rayidka ah si siman oo aanay ururo/dalado gaar ah mudnaan siinin;\nInay dib u habayn ku samayso xeerarka ka horeeyey dastuurka ee ay ka mid yihiin Xeerka Ciqaabta , Xeerka Habka Ciqaabta, Xeerka Madaniga iyo Xeerka Habka Madaniga. Dawladdu waa inay abuurto gudi madax banaan oo dib u habaynta shuruucda qaabilsan. Dib u habayntu waa inay tahay mid ku dhisan wada tashi loo dhan yahay;\nInay qaado qiimayn ay ku ogaanayso hanaanka u wanaagsan ee dib u qaabayn loogu samayn karo hay’adaha dawladeed si loo waafajiyo dastuurka Somaliland;\nInay u qoondayso miisaaniyad in wacyiga iyo aqoonta reer guruaaga iyo bulshooyinka tuulooyinka degan kor loo qaado. Xogtu waa u muhiim dimoqraadiyadda iyo in muwaadinku qaato go’aano xog ku dhisan. Warbaahintu waxaay ku xoogan tahay magaaloyinka, sidaasdarteed reer guuraaga iyo dadka tuulooyinka degani ma helaan xog ku filan. Markaa waa in dawladdu ogolaato furintaanka idaacado gaar loo leeyahay si ay u buuxiyaan kaalintaas.\nInuu ansixiyo xeer gaar ah oo abuuraya gudida doorashooyinka oo madax-banaan, xoogan islamarkaana u dhisan qaab maamulkiisu hoos u daadejisan yahay;\nInuu ansixiyo kooto 33% ah oo laga siiyo haweenka labada aqal ee Baarlamaanka, golayaasha deegaanada, golaha wasiirada, iyo madaxda sare ee fulinta sida agaasimayaasha guud iyo madaxda gudiyada, wakaaladaha iyo hay’adaha xukuumadeed;\nInuu u ansixiyo kooto beelaha la hayb sooco;\nInuu ansixiyo xeer koobsanaya dhamaan arimaha doorashooyinka oo dhan. Hanaankaas oo ay tahay inuu ka dhasho wada tashi loo dhan yahay oo laga wada qayb qaato;\nInuu wax ka bedel ku sameeyo Xeerka Diiwaangelinta Ururada Siyaadda iyo Ansixinta Xisbiyada. Xeerka waa in lagu daro qodobo aan mad madow lahayn oo ka hadlaya lacagta soo gasha xisbiyada, xubnaha xisbiga, iyo in hogaanka xisbiyada lagu tartamo oo dimoqraadiyadi ka jirto xisbiyada dhex dhooda. Xeerku waa inuu maaro u helo qabyaaladda ka dhex jirta xisbiyada;\nInuu wax ka bedel ku sameeyo Xeerka Nidaamka Garsoorka oo u ku daro qodobo xoojinaya madax banaanida garsoroka. Xeerku waa inuu u damaanad qaado garsoorayaasha inaan shaqada laga eryi karin. Magacaabista garsoorayasha Maxkamadda Sare waa inay ku dhisan tahay karti iyo aqoon, waana in magacaabistooda iyo erigooda uu ansixiyaa Baarlamaanku. Waa in lagu daro Xeerka qodobo ka hadlaya oo faah faahinaya qaabka loogu gudbin karo Maxkamadda dacwadaha dastuuriga ah iyo kuwa la xidhiidha doorashooyinka, heer kasta oo uu marayo geediga doorasho.\nInay xaqiijiyaan daah-furnaan oo ay shaaciyaan lacagaha soo gala, halka ay ka soo galaan iyo qaabka ay u qarash gareeyeen, waana inay ogolaadaan hanti dhawr madax banaan oo gala xisbiyada;\nInay xisbiyadooda ku soo dabaalaan dimoqraadiyadda oo ay diiwaangeliyaan lana siiyo shahaadooyin sugitaan xubnaha xisbiga ee dalka oo dhan, ay ogolaadan in xubnaha xisbiyadu ay noqdaan kuwa dooranaya madaxda xisbiga iyo ergooyinka islamarkaana ay xaqiijiyaan in hogaanka xisbiyada oo ay ka mid yihiin gudoomiyayaasha, xogahayaasha guud, iyo golaha dhexe inay si toos ah oo dimoqraadi ah u doortaan xubnaha xisbigu.\nInay si firfircoon ugu shaqeeyaan sidii loo horumarin lahaa dimoqraadiyadda, ururada bulshada rayidka ahi waa inay mudnaanta siiyaan arimaha danta guud iyo wada shaqaynta;\nUrurada bulshada rayidka ahi waa in shacabku la xisaabtami karo ayna horumariyaan ku xidhnaanta shacabkooda. Waa inay xoojiyaan daah-furnaanta;\nInay mudnaanta siiyaan madax-banaanida, xisbinimada oo ay ka fogaadaan, iyo dhex-dhexaadnimada;\nIyaga oo aan eegayn raadka siyaasadeed ee ay ku keeni karto, waa in urarada bulshada rayidka ahi ay mudnaanta kowaad siiyaan baahiyaha, walaaca iyo rabitaanka bulshada.\nInay sii wadaan taagerista geedi socodka dimoqraadiyadeed ee Somaliland;\nInay taageeraan isku dayada ku aadan sidii loo horumarin laha isla xisaabtanka iyo ka qaybka galka shacabka ee go’aan gaadhista;\nInay taageeraan dadaalka loogu jiro in kooto loo helo haweenka iyo beelaha la hayb sooco;\nInay la shaqeeyaan daneeyayaasha si dib u habayn loogu sameeyo hay’adaha iyo shuruucda si loo kobciyo dimqoraadiyada, fagaaraha bulsho, isku xukunka dastuurka iyo xuquuqal insaanka;\nInay is-garab taagaan madax banaanida ururada bulshada rayidka ah iyo warbaahinta.


Saadiq Eenow oo kashifay arrin xasaasi ah oo C/Weli Gaas uu damacsan yahay - Caasimada Online\nHome Warar Saadiq Eenow oo kashifay arrin xasaasi ah oo C/Weli Gaas uu damacsan...\nSaadiq Eenow oo kashifay arrin xasaasi ah oo C/Weli Gaas uu damacsan yahay\nGaroowe (Caasimada Online) – Musharax Saadiq Eenow, oo u taagan xilka madaxweynaha Puntland ayaa qishay in Puntland nidaamka ka jira ee uu waqtiga ka dhammaaday uu qorsheenayo dagaal ka dhan ah maamulka Somaliland.\nDr Saadiq oo shalay ku dhawaaqay musharaxnimadiisa ee uu ugu taagan yahay doorashada xilka Madaxweyne ee bisha Janaayo 2019 dhaceysa, ayaa qaba in dagaalku ujeedkiisu yahay sidii loogu baajin lahaa doorashada, waqtigana ku kororsan lahaa Gaas.\n“Intii yareed ee aan joogay waxaan maqlayey dagaal ayaan dhacaya, dagaal dhici maayo oo doorashada wey dhici doontaa,” Waxaa sidaas yiri Dr. Saadiw Eenow.\nMa aha sheeko cusub in Cabdiweli Cali Gaas uu uga dan leeyahay dagaalka Somaliland sidii uu ku dheeresan lahaa waqtiga, hase ahaatee waxa uu cadaadis badan kala kulmayaa musharaxiinta Puntland ee kula loolamaya doorashada.\nSidoo kale waxa uu culeys ka saaran yahay beesha caalamka iyo dhinaca Villa Somalia maadama Madaxweyne Farmaajo ka digay collaad la dhex dhigo dad Soomaaliyeed oo walaalo ah.


Warsaxaafadeed afhayeenka SRRC ee waqooyiga Maraykanka .\nWaxaa Soosaaray Afhayeenka SRRC ee Waqooyiga Maraykanka\nAbdiqaasin oo is fasiray!!\nWaxaa wax lala yaabo ah hadalkii ka soo yeeray hogaamiyaha kooxda carta,01-12-02,in uu ahaa hadal macno daro ah oo uu sagu is fasiray,maxaa yeelay,ummadda soomaaliyeed,iyo beesha caalamkuba waa og yihiin,cidda argagixiisada ah,iyo qofka sameeyey, xadgudubka,naxariisdaradda ah.\nMarka uu hogaamiyaha kooxda carta uu ku tilmaamay,SRRC waa argagixiiso, muxuu ula jeedaa, maxaase ku kalifay arrintaas?Hadaba wuxuu raadinayaa,in uu ku cimri dheraysta,dhibaatada uu ku hayo,dadka uu dulmiyey,oo uu dhulkoodii,iyo iyo beerohoodii kabarakiciyey,rabana in uu ku abuura, qabaa'ilkiisa oo uu ka soorarayo, dhusamareeb, matabaan, gurceel, dhulka baadiyaha, ah ee omanaha ah, isgao raba in u xoog ku dajiyo dhulkaas, maxaysatada, kooxda carta xooga ku haysato,yaan lala hadlin dulmiga iyo dhibaatada ay ku hayaan dadka,weye,wuxuu larafanayaa,hogaamiyuhu.\nMa wuxuu iska ina saabayaa,falalka argagixiiso ee u kawada,SH/HOOSE/J/HOOSE,iyo inta u dhaxaysa labada wabi.\nMa wuxuu ilaa way,falakii foosha xumaa ee u kasameyey, magaalooyinka, baraawe, buulo-mareer, shalanbood, qoryooley, iyo dhul-beereedka, deganadaas.\nMa wuxuu ilaa wey,diilkii foosha xumaa,ee ay gaysteen, maxaysatada ilaalisa, hogaamiyaha carta dilkii ay ku sameeyeen, Bishii,AUGUST, 2001, laba wiil oya ku dileen xamr, kadaibna Hooyadii dhashay labadaas wiil la xarig ugu dareen..\nMa wuxuu iska indhasaabayaa, dilkaa, dhaca, kufsiga,aan loo kala aabe,yeelin, hooyo, waayel ah iyo ilmo yar toona,oo uu kasamaynayo,magaalada kismaayo, hareereheeda,\nBareer iyo dadbanba waa laguugu sheegay C/Qasimoow, ha is hafrin umadda Soomaaliyeedna ha ku gabood falin. Kuma dooran madaxwaynana umaad tihide. Madaxwayne ay umaddu dooratay oo lagu heshiiyay waxa aad ku dhaqmayso kuma dhaqmeen, mana aad boobteen xoolahooda kuma tagri fasheen sidii guraaga oo kale, uma kala eexateen, qaar kuma doosheen adoo qaar kale adeegsanaya. Mindhaa Umadda Soomaaliyeed iyo jagada Madaxwaynanimadaba macna kale bay C/Qasimoow kuu samaynayaan, ayn u samaynaynin umadda.\nFanaka cawdi billaahiye, ma madaxwayne Soomaaliyeed oo la doortay baa dhaqankaada oo kale la imaan lahaa? Ma sidaada oo kale buu hoos carari lahaa Tuugta lacagaha soo daabacda oo umadda cuna qabateeyay? Ma sidaada oo kale buu ku sheegi lahaa Soomaalida qaar Amxaaro? Miyuusan shacabka soomaalida ka dhigteen aabe, hooyo, walaal, wiil iyo Gabar oo dhalay oo kale?\nMadaxwayne soomaaliyeed oo la doortay miyaa himilada Gobolada qaar si bareer ah u hor istaagi lahaa? Madaxwayne Soomaaliyeed oo la doortay miyuusan u daayeen Xamar shacabka daggan iyagu inay doortaan maamulkooda dagmo iyo Gobol? Madaxwayne Soomaaliyeed oo la doortay miyaa qaraabadiisa ku wareejin lahaa ilaha dhaqaalaha wadanka Sida Bangiga dhexe, qaybinta deeqaha?\nIsma ogide waxaad ka liidataa kuwa aad ku sheegto warlords, haddiiba ay jiraan. Waxaad hilmaansatahay inaad adigu tahay waxa ku haray warlordnimo, oo mar hore laga gudbay xadkaas.\nHadaba halkaas waxaa kacad dhibaatada u kasamaynayo hogaamiyaha,carta,asago raba in labar-kiciyo,dadkii deegaankaas, daganaa halkaas waxaa ka muuqata in ay kooxda carta,isku bahaysteen, falalka argagixiiso, iyado,ay,gacan ka helayaan uruurka xag jireenka ah ee al-itixaad.


Arag sawiro qurxoon oo ka turjumaya bilicda iminka ee magaalada Muqdisho - Caasimada Online\nHome Warar Arag sawiro qurxoon oo ka turjumaya bilicda iminka ee magaalada Muqdisho\nArag sawiro qurxoon oo ka turjumaya bilicda iminka ee magaalada Muqdisho\nDowladda Soomaaliya ayaa isku dayaysa in ay dib u dayactirto goobaha uu caanka ku yahay dalka, inkasta oo ay waqti dheer qaadan doonto in sidii ay horey u ahaayeen dib loogu soo celiyo.\nDowladda oo kaliya ma ahan dadka kaliya ee ku hawlan dib usoo celinta bilicdii iyo astaamihii magaalada, waxaa jira urur dhalinyaro oo iskood isu xilqaamay , shaqooyinka ay qabtaan waxaa ka mid ah dhireynta magaalada iyo bilic soo celinteeda.\nWaddooyinka ugu waaweyn magaalada Muqdisho ayaa waxaa laga dareemi karaa isbedel muuqda waxaana xiliyada Maqribka ilaa Subixii socda Gaadiid noocyo kala duwan leh oo ay leeyihiin dad shacab ah, waxaana waddooyinka ku sugan ciidamo khaasa oo xiliyada habbeenkii suga amniga.\nMaqribka ilaa Subixii waxaa sidoo kale si caadi ah u furan goobaha qaar ee ganacsiga, iyadoo ay xusid mudan tahay in goobaha caafimaadk ay shaqeeyan 24 saac, halka xiligii hore albaabada loo xiri jiray maqribka ka hor.\nSidoo kale, dadka shacabka iyo Hay’adaha amaanka ayaa sida uu nidaamku yahay gudanaaya shaqooyinkooda amni, waxaana ka dhexeeya wada shaqeyn joogta ah.\nHOOS KA DAAWO SAWIRADA LAGA QAADAY BILICDA MUQDISHO


Hamabalyo Ku Socta Guddomiyaha Cusub Ee Haayada Shaqaalaha Dawlada Somaliland Md Farxaan Aadan Haybe.\nTuesday April 02, 2019 - 08:44:00 in Articles by Hadhwanaag News\nWaxaan Dhanbaal Hambalyo iyo bogaadin oo aan la soo koobin Karin u diray wasiirkii hore ee wasaarad duulista\nWaxaan Dhanbaal Hambalyo iyo bogaadin oo aan la soo koobin Karin u diray wasiirkii hore ee wasaarad duulista iyo hawada Somaliland ee xukuumadii Madaxweyne Axmed Maxamed Maxamuud Siilaanyo oo madaxweynaha Somaliland Md Muuse Biixi Cabdi u magacaabay Guddomiyaha Haayada Shaqaalaha Dawlada Somaliland.\nMd Farxaan Aadan Haybe Waa xeeldheere mudo badan ka soo shaqeenaayey arimaha samafalka ,lana soo shaqeeyey xukuumadihii ugu danbeeyey ee soo maray dalka Somaliland.\nWaxaannu Illaahay uga baryeynaa guddomiyaha cusub ee haayada shaqaalaha dawlada inuu xilka Qaran oo culayskiisa leh ku asturo. Waxaannu ku leenahay guddomiyeallaah hakugu asturo xilkaas, Adiguna dedaal oo noqo masuul aan dhayalsan gudashada waajibaadka qaran ee la saaray.\nQore;-Wariye:-Ahmed Cali Fagadhe.


Masuul Laga Qaaday Xilka Iyo Guddoomiye Loo Magcaabay Buuhoodle – Araweelo News Network (Archive)\nHargeysa(Araweelo News Network)Madaxweynaha Somaliland, ayaa xilkii uu hayay ka qaaday masuul ka tirsan Xukuumaddiisa, isagoo dhinaca kalena masuul cusub u magcaabay Gobolka Buuhoodle.\nSidaana waxa lagu sheegay qoraal saxaafadeed kasoo baxay Madaxtooyadda Somaliland oo u qornaa sidan:-\nMadaxweynaha Jamhuuriyada Somaliland, Mudane. Axmed Maxamed Silaanyo waxa digreeto madaxweyne oo sumadeedu tahay JSL/M/XERM/249-2823/102014,\nXilkii uu qaranka u hayey kaga qaaday Guddoomiye Ku-xigeenkii Hore ee Gobolka Buuhoodle, isla markaasina waxa uu madaxweynuhu Gudoomiye Cusub u magacaabay Gobolka, halka Gudoomiye ku xigeenkii Xilka laga qaaday aan weli la soo magacaabin masuul buuxiyamadaxweynuhuna uu dib ka soo magacaabi doono.\nMadaxweynuhu:- Markuu Arkay: Qodobka 90aad ee Dastuurka Jamhuuriyadda Somaliland; Markuu Arkay: Qodobka 110aad ee Dastuurka Jamhuuriyadda Somaliland Markuu Tixgeliyay: Ahmiyadda ay Gudoomiyeyaasha Gobolladu u leeyihiin dhismaha Qaranka;\nMarkuu Garwaaqsaday: In baahi loo qabo buuxinta xilka Gudoomiyaha Gobolka Buuhoodle;\nMarkuu La Tashaday: Madaxda ay hawshani khusayso; Markuu ku qancay: In uu hanan karo xilkan;\nWuxuu go’aamiyay In Mudane, Cismaan Ciise Maxamed, laga bilaabo taariikhda maanta uu ahaado Gudoomiyaha Gobolka Buuhoodle ee Jamhuuriyadda Somaliland.\nUjeeddo: Xil-ka Qaadis Ku: Mudane, Cabdi-qani Cabaas Muuse Guddoomiye Ku-xigeenkii Hore ee Gobolka Buuhoodle\nMudane, Xilalka Qaranka ayay dabcigeeda tahay in ay meerto noqoto oo kolba cid hanan karta loo dhiibo shaqada Qaranka.\nSidaas darteed, waxaan gartay in aan kaa qaado xilka Guddoomiye Ku-xigeenka Gobolka Buuhoodle ee Jamhuuriyadda Somaliland” ayaa lagu yidhi qoraal saxaafadeedkaa oo uu ku saxeexanyahay Xoghayaha gaar ah ee Xafiiska Saxaafadda Madaxtooyadda Somaliland Naasir Yuusuf Daahir (Naasir Naska)\nPublished October 10, 2014 By info


Somaliland: Hay'adda Socdaalka Sweden oo Baadhista Magan-galyooyinka u isticmaalaysa Baraha Bulshadda - Wargane News\nHome Somali News Somaliland: Hay’adda Socdaalka Sweden oo Baadhista Magan-galyooyinka u isticmaalaysa Baraha Bulshadda\nHowl-wadeenada hey’adda Socdaalka (Migrationsverket) ayaa loo sahlay in ay adeegsadaan Baraha bulshada marka ay baadhayaan kiisaska magangeliyo doonka.\nWayaadii hore kombiyuuterada hey’adda ee ay howl-wadeenada ku shaqeeyaan lagama geli karin aaladaha buulshada laakiin hadda ayaa howl-wadeenada loo sahlay in ay aaladaha bulshada ka galaan kombiyuuterada shaqada marka ay ku gudo jiraan baaritaanka kiisaska magangeliyo doon.\nSida hey’adda Migrationsverket sheegtay in Social Media loo adeegsan doonaa ugu horey tixraacidda macluumaadka qof magangeliyo doonka ah laga helay. Sida xeerka dhigayana qofka magangeliyo doonka ah waxuu xag u leeyahay in la ogeysiiyo macluumaadka laga soo helay sociala media ee loo adeegsaday baartaanka kiiskiisa magangelyio doon.\nLaakiin sidee laysku waafajin karaa hubinta sharciga iyo in Social Media loo adeegsado go’aan ka gaarista kiisaska magangeliyo doon?\nAnne Ramberg waa xoghaya guud ee ururka looyarada Sweden, waxay sheegtay in sharci ahaan aysan mamnuuc aheyn in hey’adda Migrationsverket macluumad dheeri ka raadiso social Media balse muhim tahay in macluumaadka sociala media laga soo helay la ogeysiiyo qofka magangeliyo doonka ah oo la siiyo fursad uu uga jawaabi karo.\n– Ma jirto sharuuc guud oo ka hortaagan Migrationsverket in ay soo aruuriyaan macluumaadka guud ee laga heli karo internetka laakiin sharuuddu waxay tahay keliya in macluumaadkas yahay mid uu qof weli heli karo. Migrationsverket waxaa saaraan waajib ah in ay baaraan oo qiimeeyaan kiiska magangeliyo doonka iyo baahidiisa amaangelin meel kastoo oo macluumadka go’aanka ku gundhigga u noqonaya ha laga keeno. Laakiin waxaa tahay in la dhowro dhex-dhexaadnimada iyo dhab ku salaysnaanta sida uu qabo dastuurka dalka.\nAnn Ramberg ayaa sheegtay in ay jiri karto faa’idooyin ugu jiri kara ruuxa magangeliyo doonka ah in xogtiisa laga baaro baraha bulshada.\n– Haddii qofka magangeliyo doonka ah sheegto daruuf u heelinaya kiskiisa magangeliyo doon oo daruufta laga soo heli karo baraha bulshada markas dabcan waxay u wanaagsan tahay ruuxa magangeliyo doonka ah.\n– Laakiin dhibaatada waxay tahay sida loogu kalsoonaan karo macluumaadka laga helo baraha bulshada, laakiin taas run ahaantii kuma xirna sida maclummadka loo helay waayo macluumaad kasta ama internetka ha laga soo helo ama meel kale hubaal la’aanta mar kasta wey jireysaa, ayey tiri Ann Ramberg.\nJaaliyadda Somaliland ee Sweden\nSomaliland: Muhanad Oo Ka Hadlay Joojinta Xoolaha Iyo Sahanka Ah In Suuq Laga Heli Karo UAE\nSomaliland: Ethiopia oo Somaliland ka dalbatay inay xoolaha dalkeeda ka dhoofiso Dekedda Berbera\nDaawo Wiil Reer Somaliland Ah Oo Ka Hawaabay Silsiladii Geelaygu Shanbuu ah Ee Xariir Ahmed Oo Karbaashay\n“Muuse Cid Musharaxnimada Udiidi Kartaa Majirtee Isna Nabada Hanala Ilaaliyo” Daawo Wasiirkii Hore Ee Caafimaadka Dr. Xuseen Xoog


MUQDISHO, Soomaaliya - Ciidamo Mareykan ah iyo kuwa Danab ee dowladda Soomaaliya ayaa howlgal qorshaysan ka fuliyay Saldhigyo Al-Shabaab ku leedahay degaano ku yaalla gobolka Shabeellaha Hoose.\nWararka ayaa sheegay in ciidamada huwanta ay weerar ku qaadeen Tuulooyinka Baqdad iyo Basra oo duleedka degmada Afgooye xalay saqdii dhexe, iyagoo bartilmaameedkoodu ahaa saldhigyo ay leedahay Al-Shabaab.\nDagaal fool ka fool ah ayaa ka dhashay howlgalka, kaasoo la sheegay in lagu soo furtay 7 qof oo ku xirnaa xabsiyada Al-Shabaab, kuwaasoo ay horey usoo wateen Ciidamada Mareykanka iyo kuwa Danab, oo geeyay saldhiga Balli-doogle.\nSaraakiil katirsan Soomaaliya ayaa shaaca ka qaaday in howlgalka ay ku dileen dagaalamayaal Al-Shabaab, oo ay ku jireen sida ay hadalka udhigaan xubno sarre oo kamid ah hogaanka Saldhigyadda lagu duulay.\nMa jiro war rasmi ah oo Milatariga Mareykanka, gaara ahaan Taliska Qaaradda Afrika ee AFRICOM kasoo saarey howlgalkaan, sidaasi si lamid ah xoogaga Al-Shabaab kama jawaabin warka kasoo yeeray ciidanka xooga dalka.\nBishii hore ayey ahayd markii weerar cirka iyo dhulka ah lagu ekeeyay Saldhigyo ay Al-Shabaab leedahay degaanka Basra, kaasoo Taliska ciidanka xooga ee gobolka uu ka sheegtay guulo waa wayn.\nWeerarkaan ayaa wuxuu kusoo beegmayaa xili dhowaanahaan ay Al-Shabaab kordhisay dhaqdhaqaaqyada ay beegsaneyso Saldhigyadda ciidanka ee gobolka Shabeellaha Hoose, kuwaasoo khasaaro dhaliyey.\nAl-Shabaab ayaa sheegtay in weerarka ay ku dhinteen Askar uu Mareykanka soo tababaray...\nSoomaliya 15.08.2018. 10:29


Lix Nin oo walaalo ah & Libaaxyadooda oo magaalo dhan Khalkhal & Argagax geliyay | Qaran News\nLix Nin oo walaalo ah & Libaaxyadooda oo magaalo dhan Khalkhal & Argagax geliyay\nWriten by Qaran News | 3:37 am 12th Jan, 2021\nQoyska inkaarta qaba. Muddo sannado ah, ilaa laga soo gaaray xagaagii lasoo dhaafay, nimankan walaalaha ah waxay magaaladan yar ku daadinayeen dhiig faro badan, iyagoo xasuuqayay rag, dumar iyo carruurba si ay u maamulaan deegaanka awoodna ugu lahaadaan. Laakiin hadda dambiyadooda ayaa si tartiib tartiib ah bannaanka loo soo dhigayaa.\nMuddo toddobo bilood ah, shaqaalaha caafimaadka ee xiran dharka cad ee kiimikada la isaga ilaaliyo waxay isaga daba noqonayeen magaalada yar ee ay beeraleyda daggan yihiin ee lagu magacaabo Tarhuna, oo masaafe dhan hal saac u jirta magaalada caasimadda u ah dalka Liibiya ee Tripoli.\nMeelo ka mid ah magaalada ayey ka soo qufeen meydadka ilaa 120 qof, inkastoo meelo badan oo kale aysan wali tagin. Dharka kiimikada difaaca waxay u xiran yihiin si aysan waxyeello uga soo gaarin meydadka qurmay ee ay aruurinayaan.\n“Mar walba oo aan meyd kasoosaarayo qabriga waxaan isku dayaa in aan si tartiib ah oo naxariis leh u qaado intii karaankeyga ah,” ayuu yidhi mid ka mid ah shaqaalaha caafimaadka, oo lagu magacaabo Wadah al-Keesh. Wuxuu intaas sii raaciyay: “Waxaan aaminsan nahay in haddii aan laf ka jabinno qofka meydka ah ay naftiisa dareemeyso.”\nQaar ka mid ah meydadka waxay u muuqdaan dadaalyahanno dhalinyaro ah oo ku dhintay isku dhacyadii xagaagii lasoo dhaafay ka dhacay magaalada Tarhuna, markaasoo dagaalka sokeeye ee Liibiya ka socda uu marayay sanadkii sagaalaad.\nLaakiin in badan oo ka mid ah meydadka shacabka – oo ay ku jiraan haween iyo carruur yaryar oo qaarkood ay shan sano jir yihiin – waxaa ka muuqda in jirkooda la jarjaray.\nQabuuro badan oo halkaas ku yaalla waxay astaan u yihiin ficilladii ay sameeyeen koox argagixisa bulshada, oo muddo siddeed sano ah magaaladaas ka geysaneysay tacaddiyo, waana qoys deegaanka kasoo jeeda oo loo yaqaanno “Kanis” iyo maleyshiyo ay abuureen.\nWadah al-Keesh oo lagu sawiray qabuurihii uu qaarkood wax ka qufay\nSaddex ka mid ah raggii walaalaha ahaa ee qoyska Kani uu ka billowday hadda way dhinteen, kuwii kalena waxaa bishii June ee sanadkii 2020-kii eryaday ciidamada daacadda u ah dowladda ay Qaramada Midoobay taageerto ee GNA, laakiin ilaa hadda xitaa qaar badan oo ka mid ah dadka daggan magaalada Tarhuna waxay ka cabsanayaan in ay ka hadlaan dambiyadii ay raggaas geysteen. Qaarkood waxay sheegeen in wali ay hanjabaado usoo diraan dad taageersan qoyska Kani.\nMa sahlana in si buuxda loo helo sheekooyinka ku saabsan raggan walaalaha ah oo magacyadooda ay kala yihiin: Abdul-Khaliq, Mohammed, Muammar, Abdul-Rahim, Mohsen, Ali iyo Abdul-Adhim.\nBalse xogta laga helayo dadkii yaqaannay ee lala sheekeystay waa mid argagax leh oo muujineysa sida ay qoys sabool ahaa uga faa’iideysteen qalalaasihii ka dhacay dalka Liibiya sanadkii 2011-kii, kaasoo daba socday kacdoonkii xilka looga tuuray kalitaliyihii dalkaas, Mucamar Al-Qadaafi. Kaddib waxay dadkii deegaankooda ku qabsadeen xukun argax darro ah.\n“Walaalahaas toddobada ah waxay ahaayeen kuwo aad u akhlaaq daran. Dhaqankooda dhinaca bulshada wuxuu ahaa ebar,” ayuu yidhi Hamza Dila’ab, oo ah qareen tababaran oo sidoo kale u dooda xuquuqda bulshada, oo xasuusta in uu raggaas kula kulmi jiray aroosyada iyo aaska ka hor 2011-kii.\n“Marka ay isla joogaan waxay u ekaayeen koox waraabeyaal ah. Way murmi jireen wayna isu dhaaran jireen. Xitaa ulo ayey isku garaaci jireen midba midka kale.”\nMarkii uu kacdoonka billowday, inta badan dadkii dagganaa magaalada Tarhuna waxay go’aansadeen in ay daacad usii ahaadaan xukunka Qadaafi. Ninka kalitaliska ah ayaa laga jeclaa magaaladaas, maadaama uu ragga kasoo jeeda qoysaska ugu waaweyn magaaladaas jagooyin fiican ka siin jiray laamihiisa amniga.\nQoyska Kani waxay ka mid ahaayeen dadka tirada yar ee taageersanaa kacdoonka looga soo horjeeday Qadaafi – inkastoo ujeeddada ay lahaayeen aysan ku saabsaneyn fikir balse ay salka ku heystay cadaawad kala dhaxeysay qoys ilma-adeerradood ah oo ay ilaa 30 saco col ahaayeen, kuwaasoo taageersanaa Qadaafi, sida uu sheegay Hamza Dila’ab.\nMarkii xukunka laga tuuray Qadaafi, raggii walaalaha ahaa waxay arkeen in ay fursaddooda bannaan tahay.\n“Reer Kani waxay si tartiib tartiib ah hal hal ugu dileen qoyskii ay cadaawadda kala dhaxeysay,” ayuu yidhi Hamza Dila’ab.\nHase yeeshee taasi waxay sababtay in sanadkii 2012-kii aargoosi loo dilo mid ka mid ah walaalaha reer Kani, Ali, oo ahaa ninka ka weyn midka ugu yar.\n“Ali wuxuu ahaa wiil dhalinyaro ah oo qurux badan oo ka mid ah walaalaha Kani, markii uu dhintayna, waxay ka dhigeen qof aad loo qaddariyo baroor diiq weyn loo sameeyay,” ayuu yidhi Jalel Harchaoui, oo ah Khabiir u dhashay dalka Liibiya oo cilmibaaris ku sameeyay qoyskan.\nBoor lagu xusayo Ali al-Kani\n“Walaalihiis waxay go’aansadeen in marka ay u aar gudayaan aysan raadinin dadkii dilay oo kaliya. Balse waxay ku dhaqaaqeen in ay xasuuqaan dhammaan qoysaska ay dadka dilka geystay kasoo jeedeen.”\nQoyska reer Kani waxay si tartiib tartiib ah ugu dambeyn ula wareegeen maamulka magaalada, waxayna halkaas abuureen ciidamo awood leh oo ilaa hadda jira, maleyshiyaadkooda u gaarka ahna waxay tiradooda gaarsiiyeen ilaa hal kun oo dagaallame. Sida maleyshiyaaka kale ee ka dhisan dalka Liibiya, waxay helayeen dhaqaalaha dowladda. Markii ay walaalkood u aar gudeenna, raggii kale waxay go’aansadeen in ay magaalada Tarhuna oo dhan maamulkeeda hoostooda keenaan.\n“Ujeeddadoodu waxay ahayd in ay dadka argagax galiyaan si awooddooda looga cabsado. Sababtaas kaliya ayey dadka u leynayeen. Qof walba oo magaalada Tarhuna uga soo hor jeesta way dilayeen,” ayuu yidhi Hamza Dila’ab.\nHanan Abu-Kleish waxay joogtay gurigeeda markii 17-kii bishii April ee sanadkii 2017-kii ay usoo galeen koox ka tirsan maleyshiyada reer Kani.\n“Mid ka mid ah ayaa qori madaxa iga saaray,” ayey tidhi. “Wuxuu i weydiiyay cidda joogta guriga waxaana u sheegay in aysan cidna joogin. Laakiin wuxuu ii jiiday qolkii aabbeheey uu ku jiray. Waxay ku dhaheen: ‘Marka hore adiga ayaan ku dileynaa.’ Sidaas ayeyna runtii sameeyeen. Wax walba oo aan uga celin karay waan sameeyay. Laakiin rasaas ayey qaarka hore uga dhufteen.”\nWaxaa sidoo kale maalintaas la dilay saddex ka mid ah Hanan walaaleheeda wiilasha ah iyo labo ay habaryar u ahayd, oo da’doodu ay kala ahayd 14 iyo 16 sano.\nQaar kale oo ka mid ah qaraabadeeda ayaa la la’yahay, waxaana la aaminsan yahay in ay afduubteen maleyshiyada qoyska Kani.\nHanan waxay sheegtay in sababta kaliya ee qoyskeeda loo bartilmaameedsaday ay ahayd maadaama ay ahaayeen reer laga qaddariyo magaalada Tarhuna.\nHanan Abu-Kleish oo gacanta ku heysa sawirka mid ka mid ah adeerradeed oo la la’yahay\nXilliga ay sidaas sameynayeen qoyska reer Kani waxay maamulayeen magaalada Tarhuna iyo nawaaxigeeda. Waxaa xitaa ka amar qaadanayay booliska labisan. Waxay heysteen ganacsi ballaaran, iyagoo canshuur ka qaadi jiray warshad shamiitada sameysa iyo meherado kale oo ganacsi oo magaalada ku yaallay.\nWaxay lacago badan ka heli jireen kooxaha daroogada kala gudbiya oo ay amnigooda sugi jireen iyo dadka tahriibeyaasha ah oo ay lacago ka qaadan jireen marka ay u sii socdaan xeebta badda Mediterranean-ka.\nMaamulkooda waxaa madax ka ahaa Mohammed al-Kani, oo ahaa ninka labaad ee ugu weynaa ragga walaalaha ah ee reer Kani. Waa kan kaliya ee xoogaa aqoonta yar soo bartay, intii uusan kacdoonka billaabaninna wuxuu darawal u ahaa shirkad shidaalka soo saarta.\nMohammed al-Kani (bidix), iyo labada kale ee dilalka ugu badan geystay, Mohsen iyo Abdul-Rahim\n“Waa sida ay u dhaqmaan badanaa qoysaska burcadda ah in qof iyaga ka mid ah uusan sida kuwa kale dadka u cabsi galinin ama xitaa uu iska dhigo qof fiican,” ayuu yidhi Jalel Harchaoui. Meesha ugu sarreysa waxaa inta badan ku arkeysaa qofka wax fahmaya ee shaqada hirgalinaya. Shaqada Mohammed-na sidaas ayey ahayd.”\nIsaga waxaa ka hoos shaqeynayay ninka madaxa xiiran, oo lagu magacaabo Abdul-Rahim, kaasoo mas’uul ka ahaa howlaha amniga gudaha” – wuxuu la tacaalayay qof walba oo lagu tuhmo in uu khiyaanayo iyaga, halka ninka wajiga dhuuban, oo lagu magacaabo Mohsen, uu isaguna ahaa “wasiirka gaashaandhigga”, madaxna ka ahaa maleyshiyaadka reer Kani.\n“Abdul-Rahim, ayaa ahaa dilaaga koowaad ee ku xiga Mohsen,” ayuu yidhi Hamza Dila’ab.\nWuxuu sheegay in isaga iyo dad kale oo ka cararay magaalada Tarhuna ay dowladihii ka jiray Tripoli u sheegeen dambiyada ay reer Kani sameynayeen, “laakiin ay dhagaha ka fureysteen maadaama ay maleyshiyada Kani shaqo u heysay dowladahaas”.\nDhulka guud ahaan magaalada Tarhuna iyo nawaaxigeeda waxaa ka baxa geedaha saliidda dhaliya\nSanadkii 2017-kii, ragga walaalaha ah waxay sameeyeen dhoollatus milatari oo ay kusoo bandhigeen hub aad u culus, ciidamo heerar kala duwan ah oo labisan iyo libaaxyo.\nLibaaxyadu waxay ahaayeen kuwo ay qoyskan rabbaayadeysan jireen, waxaana la isla dhex marayaa in ay siin jireen hilibka dadka ay laayaan.\nKaddib, sanadkii 2019-kii, reer Kani waxay baddaleen garabkii ay ku taageersanaayeen kaalintooda dagaalka sokeeye ee Liibiya. Waxay xiriirka u jareen dowladda GNA ee ay xulafada ahaayeen, taasoo maamusha galbeedka dalka Liibiya. Waxay ku biireen cadowga ugu weyn ee ay leedahay dowladdaas oo ah Janaraal Khaliifa Xaftar, kaasoo ah ninka maamula dhinaca bari ee dalka Liibiya. Reer Kani waxay Janaraal Xaftar u oggolaadeen in uu magaaladooda u adeegsado saldhig uu ka weeraro caasimadda Tripoli.\nDurbadiiba, magaalada yar ee Tarhuna waxay bartilmaameed u noqotay madaafiicda ay ciidanka dowladda isaga difaacayeen xoogagga weerarka kusoo qaaday.\nJanaraal Khaliifa wuxuu taageero ka heystay dalalka Faransiiska, Masar, Imaaraadka Carabta iyo Ruushka oo xitaa calooshood u shaqeystayaal ruush ah u diray si ay uga barbar dagaallamaan ciidanka ku sugan magaalada Tarhuna.\nTurkiga ayaa isaguna hub ku harqinayay dowladda uu taageero ee ku sugnan magaalada Tripoli.\nDiyaarad nooca uusan duuliyaha saarneyn ah, oo aad loogu maleynayo in uu Turkiga leeyahay, ayaa bishii September ee sanadkii 2019-kii duqeyn ku dishay Mohsen al-Kani iyo midkii ugu yaraa walaala, Abdul-Adhim, oo ay da’diisu ahayd 22 sano.\nGeeridooda iyo guul darradii ay ku qabsan waayeen magaalada Tripoli ayaa horseedday in dhiiggii ugu badnaa abid uu ku daato magaalada Tarhuna.\n“Dilalku waxay u dhici jireen si joogto ah, maadaama kooxdu ay ku guul darreysaneysay howlaheeda,” ayuu yidhi Jalel Harchaoui.\nWuxuu sheegay in ay dadka u diidayeen in ay ku fikiraan taageeridda dowladda Tripoli.\nCiidamada daacadda u ah dowladda GNA oo madaafiic ku tuuraya magaalada Tarhuna bishii April 2020\nLaakiin dilalka qaarkood waxay u muuqdeen kuwo ay kooxda reer Kani u geysaneysay si ay u helaan qalab ay dagaalka kusii wadaan.\nMaalin ka mid ah bishii December ee sanadkii 2019-kii, Rabia Jaballah oo ah haweeney gurijoogto ah oo daggan magaalada Tarhuna waxay aragtay ina-adeerkeed Tareq oo ay maleyshiyaad reer Kani ah ku tooganayaan albaabkiisa hortiisa. Waxay halkaas ka qaateen gaarigiisa.\nMaalintii xigtay, oo aaskiisa lagu guda jiray, boolis ayaa soo weeraray goobtii uu aaska ka socday, waxayna afduubteen 10 nin, oo uu ku jiro Rabiya ninkeeda.\nGaarigii Tareq waxay kooxdu durba ku xireen qori weyn. Isamarkiiba Rabiya way fahantay sababtii loo soo weeraray in ay ahayd si gaarigooda looga dhaco.\n“Qoyskeenna Jaballah, waxaan nolosheenna ku dabbaenaa ganacsiga gawaarida, gaar ahaan kuwa awoodda leh ee afarta taayar xoogga ku leh. Sidaas darteed waxay noo soo waarareen si ay nooga helaan gawaari ay dagaalkooda u isticmaalaan.”\nCiidamada taageersan dowladda Tripoli ayaa ugu dambeyn qabsaday magaalada Tarhuna bishii June ee sanadkii 2020-kii, afartii walaalo ee kasoo haray reer Kani iyo maleyshiyaadkoodana waxay ciidamada Xaftar ula baxsadeen bariga Liibiya.\n“Rajo aad u weyn ayaan qabnay habeenkii uu dagaalkaas socday, ma aannaan seexanin, carruurtu aad ayey u faraxsanaayeen,” ayey tidhi Rabia Jaballah.\nSubaxdii dambe, iyada iyo dad kale oo xubno ka mid ah qoysaskooda ay maqanaayeen ayaa ku kala cararay xaruntii ay reer Gani xabiga ka dhigteen ee ay dadka ku heysan jireen. Laakiin waxaa naxdin ku noqotay in ay arkeen qolal xabsi ahaan loo dhisay oo cabirkoodu yahay 70cm oo xitaa uusan qofka fariisan karin.\nSawirka Mohsen, oo la halleeyay oo ku dhaggan xarunta xabsiga u ahayd Kani. Wuxuu ahaa wasiirkii Gaashaandhigga ee maamulka walaalaha\nDhar jeexjeexan ayaa halkaas yaallay, balse cidna ma aysan ku jirin xabsiga.\n“Rajadeennii oo dhan halkaas ayey ku burburtay,” ayey tidhi Rabia. “Darbiyada xabsiga waxaa daboolay dhiig. Waan u dulqaadan waayay arrintaas. Aad baan u baroortay.”\nKamal Abubakr, oo madax ka ah laanta dowladda GNA u qaabilsan raadinta iyo aqoonsiga dadka maqan ayaa sheegay in la la’yahay dad ka badan 350 oo shacabkii Tarhuna ah.\nLaakiin dadka deegaanka qaarkood ayaa sheegaya in tirada runta ah ee dadka maqan ay ku dhawaaneyso 1,000 ruux.\nIlaa hadda dad yar ayaa laga aqoonsaday meydadka laga soo qufay xabaal wadareedyada. Hadda unbaana la billaabayaa in la adeegsado qalabka DNA-da ee lagu baaro dhalashada.\nLaakiin Dr Abubakr wuxuu sheegay in qabuuraha la soo qufay ilaa hadda ay yihiin kuwo aad looga argagaxo oo ka daran kuwii laga helay dhammaan meelaha kale dalka Liibiya tan iyo markii uu dagaalka sokeeye billowday sanadkii 2011-kii.\nMid ka mid ah meydadkii qabuuraha laga soo qufay oo aas sax ah loo sameeyay 13 November 2020\nDowladda uu fadhigeedu yahay Tripoli ayaa sheegtay in ay sameyneyso baaritaanno lagu ogaanayo dadka iska leh mas’uuliyadda dilalka la geystay. Hase yeeshee Hanan Salah, oo ka mid ah dadka u dooda xuquuqda aadanaha ee Liibiya ayaa sheegtay in ilaa sanadkii 2015-kii aysan arkin baaritaanno la dhammeystiray.\nIsku day ay BBC-da u sameysay in ay wareysi la yeelato madaxweynaha dowladda Liibiya ayaa u suurtagalin, ujeeddaduna waxay ahayd in uu ka jawaabo eedeymaha loo jeediyay dowladdiisa.\nDhanka kale, maxkamadda caalamiga ah ee dambiyada dagaalka ayaa furtay baaritaan la xiriira dilalkii ka dhacay magaalada Tarhuna. Mohammed al-Kani waxaa lagu daray liiska dadka ay cunaqabateynta saartay dowladda Mareykanka.\nLaakiin maadaama ay ku jiraan maganta Kahliifa Xaftar isaga iyo walaalihiisa noolba way adag tahay si ay caddaalad ku wajahaan.\nBar koontarool oo ay ciidamada dowladda GNA ka sameysteen magaalada Tarhuna\nMagaalada Tarhuna lafteeda waxaa ka socda baaqyo la xiriira in aargoosi la sameeyo. Wadah al-Keesh, oo ah ninka dhalinyarada ah ee qabuuraha wax kasoo qufay, ayaa ka cabsi qaba in mustaqbalka magaalada uu mugdi sii galo.\n“Dadka magaalada Tarhuna waxay ka baxeen gacanta maleyshiyo waxayna galeen gacanta maleyshiyo kale. Dowladdu waa wajiga kore uun, maleyshiyaadka ayaa maamulka gacanta ku haya,” ayuu yidhi. “Wax allaale waxa ay rabaan ayey iska sameeyaan, taas ayaana dadka argagax galineysa.”#\nDaawo:Muj.Ibrahin Dhegaweyne oo ka hadlay Safarka la sheegay in Farmaajo ku imanaayo Hargeisa+Wuxuu ka kulmi doono\nWasaaradda hawlaha guud iyo Guryeynta Somaliland oo soo saartay Awaamiir\nUrur Islaami ah oo xidhiidh la leh Al-Shabaab oo lagaga dhawaaqay Itoobiya\nAccelerating Action on Human Papillomavirus and Cervical Cancer\nMasuuliyada Dhabarka u saaran Hoggaanka Xisbiyada ee ay Ummadu ka sugayso !\nDawlada Goboleedka Victoria oo u diyaarisay Soomaalida Barnaamij caawin kara\nSomaliland: Human Rights Centre condemns the detention of 4 journalists in Borama\nDaawo:F.C.Waraabe oo soo bandhigay Qodob 3-da Xisbi ku Heshiiyen & Murashaxiintu u qoondeyay Beelaha Gabooye\nTPLF oo laga saaray Diiwaanka Liiska Xisbiyada Itoobiya\nSawirrada Toddobaadka Africa 15- 21 January 2021\nDUBAI: Shuruuc cusub oo lagu soo rogay Xafladaha & goobaha dadka isugu yimaadaan!\nWada'hadalada Somalia waa khasaare iyo wakhti lumis\nNuxurka Khudbadii Joe Biden Jeediyey Ka dib markii loo dhaariyey inuu noqday madaxweynaha 46-aad ee Mareykanka


Oliver Kahn Oo Ka Hadlay Qaladkii Uu Sameeyay Goolhaayaha Bayern Munich Sven Ulreich Kulanki Real Madrid – Gool FM\nOliver Kahn Oo Ka Hadlay Qaladkii Uu Sameeyay Goolhaayaha Bayern Munich Sven Ulreich Kulanki Real Madrid\n(Bayern Munich) 02 May 2018. Halyayga kooxda Bayern Munich Oliver Kahn ayaa Meesha ka saaray in goolhaaye Sven Ulreich uu sabab u ahaa in Bayern ay isaga harto tartanka Champions League xili ciyaareedkan.\nKooxaha Real Madrid iyo Bayern Munich ayaa kulankii lugta labaad ee wareega afar dhamaadka Champions League kuwada ciyaaray Santiago Bernabéu, kadib markii ay labada kooxood ku kala baxeen barbaro 2-2.\nSven Ulreich ayaa qeybtii labaad ciyaarta qalad foolxun ku hor sameeyay Real Madrid, waxaana ka faa’ideestay Karim Benzema oo dhaliyay goolkiisii 2-aad ee ciyaarta kahor inta uusan James Rodríguez kasoo barbareenin Los Blancos.\nOliver Kahn ayaa kulanka kadib la hadlay wargeyska “Sport” ee gobolka Catalonia, kadib markii uu Sven Ulreich si xoogan loogu dhaleeceeyay arintan iyadoo lagu tilmaamay inay tahay sababta ugu weyn ee ka harista Bayern Munich ee tartanka Champions League.\n“Sida muuqata wuxuu ku fikiray laba waxyaabood oo waqti isku mid ah, wuxuu doonayay inuu kubada gacanta ku qaato, isla markaana wuxuu hadana doonay inuu banaanka u tuuro”.\n“Waxyaabahan oo kale waxay ku dhacaan dhammaan goolhayayaasha, waxaana sidaan oo kale aan la kulmay kulan aan kaga hor imid Real Madrid, kadib laad xur ah uu soo tuuray Roberto Carlos, ma soo kabsan kartid maalinta xigta”.\nGoolhayaha Bayern Munich oo raali galin ka bixiyay qaladkii uu sameeyay ee kooxdiisa ka reebay Champions League


VLC ku siinayaa hab fiican si aad xaalkaa video qalabka fudud. Waxaa laga yaabaa in qalab premium-tafatir ah laakiin sameeya shaqada aasaasiga ah ee jarida / falinjeeerka video ah. Waxa kale oo aad iyaga ku milmaan kartaa in la abuuro xiiso leh a video.\nPhotos Transfer ka iPhone si Mac la Wondershare TunesGo Retro: Part1.\nPart2: Isticmaalka Email inay sawiro ka iPhone wareejiyo Mac\nPart3: Isticmaalka iphoto in ay sawiro ka iPhone wareejiyo Mac\nPart4: Isticmaalka Ciidamada Image in ay sawiro ka iPhone si Mac wareejiyo\nPart5: Isticmaalka Photo Stream in ay sawiro ka iPhone wareejiyo Mac\nPart6: Chart Isbarbar\nPart1: Maxaad inay sawiro ka iPhone wareejiyo Mac?\nSi aad xogta amaan iyo kalsooni dhan jeer waa wax taas oo mar walba lagu hayaa ee mudnaanta sare leh. Data dhoofinta ka iPhone si Mac waa wax loo arki karaa mid ah sida ay u ma aha oo kaliya ilaaliya xogta laakiin sidoo kale waxaa uu u suuragelinayaa dadka isticmaala si ay u helaan ka aragti ka duwan sidii Mac mar walba kala duwan oo ka mid ah muuqaalada oo iPhone ma laha . Ay ka mid yihiin ka daganayd ee videos iyo in la hubiyo in duubey waxaa lagu ciyaaray sami waa sidoo kale qaar ka mid ah sifooyinka la jeclaa oo ag isticmaala oo lagu wareejiyo sawiro si Mac. In tutorial this dhaqanka ugu fiican ee ka mid ah qaataan karaa si loo hubiyo in photos waxaa loo wareejiyaa Mac ka iPhone ayaa laga wada hadlaa si loo hubiyo in hannaanka weli waafaqsan shuruudaha users iyo sidoo kale weli siman. Ka dib markii qaar ka mid ah faa'iidooyinka ka yihiin in la xiriira suuqa kala iibsiga ee photos ka iPhone si Mac:\nWaa arrin aad u dabacsan si ay gurmad xogta la Mac sida kala duwan la abuuri karaa waqti isku mid ah. Waxaa sidoo kale in la xuso in nooc ah waa la bedeli karaa sida ay u baahan yihiin iyo waxay doonayaan isticmaalaha.\nDR ama soo kabashada masiibada\nWaa in la ogaadaa in iPhone ama qalab kale Apple waayin karaa wakhti kasta sida tiknoolajiyada ma waafaqsan. Sidaa darteed waxaa lagula talinayaa in ay hubiyaan in heshiiska uu ka dhigay inay Mac si haddii arin kasta nooc oo kale waxaa markaas wajahay gurmad waa jiraan si loo hubiyo in xogta la Weligood ma aysan guuldareysan oo ka soo dhacsaday markii gudahood.\nCodsiga waxaa kaliya in siinayaa user xorriyad buuxda si loo hubiyo in natiijada ugu fiican ee suuragalka ah ayaa la siiyaa marka ay xogta wareejinta ka iPhone si Mac waa Wondershare TunesGo Retro kaas oo qabsaday suuqa ugu dhaqsaha badan ka dib markii la bilaabay ay sabab u tahay soo bandhigidda cabsi badan iyo sidoo kale isticmaalka fudud. Ma Mac laakiin in magac kale Apple Inc. ayaa sidoo kale taageeray sidoo in la hubiyo in xogta ay weli ka mid ah gaari ee ifbaxay sida jirin qaab daruur jiro. Tayada iyo sidoo kale factor ilaalinta ee sawirada ah ayaa weli ka dhan jeer la mid ah. Ma aha oo kaliya sawirada wareejiyo, laakiin waxaa sidoo kale loo isticmaalaa in lagu baddalo warbaahinta oo cayn kasta.\ni. Kadib markii codsiga in lagala soo baxo http://www.wondershare.com/mac-ios-manager user u baahan yahay si loo soo dajiyo codsiga iyo waxa maamula si interface soo socda ayaa u muuqda sida hoos ku qoran:\nii. Software ayaa si toos ah lagu ogaan doonaa iPhone in uu la xiran Mac, waana hubaa in photos yihiin baxey sida hoos ku qoran ka dhigi doonaa:\niii. User ayaa markaas u baahan yahay in la hubiyo in sawiro la loo dhoofinayay Mac lagu doorto oo markaas button dhoofinta hogaanka la isku soo riixayo si uu u dhameystiro nidaamka:\nHabka ugu fudud loo isticmaali karaa xasilloon si fudud ayaa loo dhoofin ka daganayd ee:\ni. User wuxuu u baahan yahay in la hubiyo in sawir doonayaan, sawiro gudahood ayaa la riixi sida lagu muujiyey jaantuskan hoos ku qoran:\nii. User ayaa markaas u baahan yahay in guji edit sida kaaga muuqata sawirka hoose:\niii. Marka la sameeyo menu soo socda ka muuqan doona sida lagu muujiyey:\niv. On shaashadda soo socda user ay u baahan tahay in nooca cinwaanka email si ay sawir sida lifaaqa ah diri sida hoos ku qoran:\nPart3: Isticmaalka iphoto\nTallaabooyinka ku dhammayn lahaa ujeedada waa sida soo socota ee arrintan la xiriira:\ni. User wuxuu u baahan yahay in ay ku xidhmaan iPhone la Mac isticmaalaya cable xogta sida lagu muujiyey jaantuskan hoos ku qoran:\nii. Marka la sameeyo iphoto furi doonaa si toos ah sida hoose lagu arki karaa:\niii. User ayaa markaas u baahan yahay in la hubiyo in ay "Import Si" Doorashadan la riixi hoose ee suuqa kala software sida lagu muujiyay shaxanka hoose. Halkan user u dooran karaan folder caga:\nPart4: Isticmaalka Ciidamada Image\ni. User wuxuu u baahan yahay in la hubiyo in qabashada image la bilaabay sida ugu dhakhsaha badan iPhone uu xiriir la Mac sida lagu muujiyay shaxanka hoose:\nii. User ayaa markaas u baahan yahay in la hubiyo in qalabka la soo xulay guddi saxda ah ee software ah sidii la arkay sawirka hoos ku qoran:\niii. Marka la sameeyo user markaas u baahan yahay in uu doorto photos in ay tahay in la soo dhoofiyo oo riix badhanka la xiriira. Haddii qof doonayo inuu sameeyo wixii kaloo ka dibna uu u baahan yahay in ay doortaan dejinta oo dhan sida ku cad tirada hoos ku dhammayn nidaamka:\nPart5: Isticmaalka Photo Stream\ni. User wuxuu u baahan yahay in la hubiyo in goobaha> Photos & Camera si loo hubiyo in il sawirka waxaa u suurta sida hoos ku qoran:\nii. On Mac user ay u baahan tahay si ay u hubiyaan in il sawir la hubiyaa gudahood iCloud sida loo arki karaa in ay tiradaasi hoos ku qoran:\niii. Durduri sawir ayaa sidoo kale si loo eego loogana gudahood iphoto ah sida hoos ku qoran:\niv. Haddii nidaamka la dhamaystiro in buuxa ka dib mar walba iPhone uu xiriir la Mac il sawir toos ah lagu ogaan doonaa sawiro ka taleefanka si uu u hubiyo in heshiiska la bilaabin.\nPhone Photos Iphoto Falanqeynta Kulanka Xiisaha Leh Ciidamada Image Wondershare TunesGo Retro\nRoll Camera Photos\nphotos iPhone qaaday - - - -\nSawiro Photo Stream - - - Haa\nWadaag ka aaladaha kale ee - - - -\nPhoto Library Photos - - - Haa\nPhotos Synced ka computer si phone - - - -\nPhoto Album - - - Haa\nSamaynta iyo wareejinta ee albums sawir ka iPhone si Mac - - - -\n> Resource > Mac > 5 siyaabo oo ku saabsan sida loo sawiro ka iPhone wareejiyo Mac


Waa tuma gabadha saaxiibka la ah Ra'iisal Wasaare Boris Johnson? - BBC News Somali\nWaa tuma gabadha saaxiibka la ah Ra'iisal Wasaare Boris Johnson?\nRa'iisal Wasaaraha cusub ee Ingiriiska, Boris Johnson, ma ahan qofka kaliya ee saxaafaddu ay danaynaysay markii uu jeedinayey khudbaddii uu xilka kula wareegayey, balse Carrie Symonds ayaa ah qofka kale ee aadka ay saxaafaddu isha ugu haysyay.\nSymonds oo ah 31 jir ayaa saaxiib la ah Ra'iisal Wasaare Boris Johnson oo 55 jir ah, waana tan keentay in saxaafaddu ay isha ku hayso\nSannadkii 2012-kii waxay ka mid ahayd koox u ol'olaynaysay Boris Johnson in mar kale loo doortay duqa magaalada London.\nKaddib markii ay la taliye u soo noqotay labo ka mid ah wasiiradda Ingiriiska, oo uu ka mid yahay Sajid Javed oo markaas wasiirka daakhiliga ahaa, ayay waxay noqotay gabadhii ugu da'da yarayd ee dhanka saxaafadda u qaabilsan xisbiga Conservative-ka.\nMuddo yar kaddib markii ay soo shaac baxday in ay xidhiidh la leedahay Boris Johnson, waxay isaga tagtay shaqadeedii, oo waxay la taliye sare ka noqotay hay'ad samafalka ka shaqaysa, oo ka shaqaysa xuquuqda xayawaanka iyo deegaanka.


UPDATE: DF Somaliya oo war deg-deg ah ka soo saartay dayactirka Stadium Muqdisho ee la sheegay inay hakiyeen Al-Shabaab! | HalQaran.com\nHome Wararka Maanta UPDATE: DF Somaliya oo war deg-deg ah ka soo saartay dayactirka Stadium...\nMuqdisho (Halqaran.com) – DF Soomaaliya ayaa beenisay wararka sheegaya in maleeshiyaadka Ururka Al-Shabaab ay joojiyeen dhismaha iyo dayactirka lagu waday garoonka kubadda cagta ee Stadium Muqdisho.\nGaroonka Stadium Muqdisho waxaa shalay galab booqday ra’iisul wasaare ku-xigeenka dalka Mahdi Maxamed guuleed (Khadar) oo ay wehlinayeen wasiirka dhalinyarada iyo cayaaraha Khadiijo Maxamed Diiriye, wasiirka warfaafinta Maareeye iyo guddoomiyaha gobolka Banaadir Cumar Filish iyo ku-xigeenkiisa amniga iyo siyaasada Maxamed Cabdullaahi Tuulax.\nWasiirka wasaaradda warfaafinta Maxamed Cabdi Xayir Maareeye ayaa sheegay in howlihiidhismaha iyo dayactirka ee Stadium Muqdisho ay si caadi ah u socdaan, isla markaana ay been abuur tahay inay Shabaab joojiyeen.\nMr. Maareeye ayaa sheegay inaysan jirin cid joojin karta shaqada ka socota garoonka.\nWuxuu wasiirku sheegay inuu warbaahinta gaarka loo leeyahay iyo dadka uu ugua digayo baahinta warar uu sheegay inay yihiin been abuur.\nSidoo kale, Maareeye ayaa waxa uu sheegay in ay baaritaano ku sameyn doonaan shirkadda heysata qandaraaska dhismaha, isla markaana ay wax ka weeydiin doonaan arrimhaasi.\nWarka ku saabsan in shaqada lagu joojiyey amar, oo markii hore uu baahiyey taleefishinka Universal ayaa laga soo xigtay shirkadda dhismaha iyo qaar ka mid ah shaqaalaha, oo hanjabaado ka helay.\nSi kastaba, Ururka Al-Shabaab oo markii horeba awood ciidan oo ay garoonka ku qabsadeen ku joojin dayactirka, tagitaanka xubnaha dowladda ee garoonka caddeyn uma noqon karaan inaan la joojin, waxaana lagu kala ogaan doonaa sida ay shaqada u socoto maalmaha soo socda.\nAl Shabaab joojiyay\ndayactirka Stadium Muqdisho


David Beckham oo ka fiirsanaya inuu tababare u noqdo xulka qaranka Ingiriiska – Gool FM\nDavid Beckham oo ka fiirsanaya inuu tababare u noqdo xulka qaranka Ingiriiska\n(England) 04 Sebt 2019. Xiddigii hore ee khadka dhexe kooxda Manchester United ee David Beckham ayaa soo jeediyey inuu ka fiirsado inuu qabto shaqada Tababarennimo ee xulka Ingiriiska haddii loo soo bandhigo.\n44-sano jirkaan, kaasoo milkiile u ah kooxaha Salford City iyo Inter Miami ayaa si joogto ah kabtan ugu ahaa xulka qaranka saddexda Libaax intii lagu guda jiray 13-kii sanadood oo uu ku sugnaa xulkiisa, waxaana uu u dhaliyey 17 gool 115 kulan oo uu u saftay.\nIsagoo la hadlayey Wargeyska GQ Magazine xiddigii hore ee kooxda LA Galaxy ayaa yiri: “Haddii uu qof i weydiiyo oo uu i yiraahdo haddii shaqada Ingiriiska laguu soo bandhigo ma qaadanaysaa?, waxaan ula jeedaa dabcan waan ka soo fikirayaa middaas, maxaa yeelay waxaan ahay nin Ingiriiska aad u jecel, waana xiiseeyaa xulkeenna qaranka, laakiin ma ku haboonaan lahaa shaqadaas? Yaa garanaya?”.\n“Waa shaqo riyo ah, laakiin Gareth waxa uu haatan hayaa shaqo heer sare ah, waxa uu fir-fircoonidii iyo xiisiloonidii ku soo celiyay ciyaarta, taageerayaasha iyo aniga qudheyda waana ku raaxeysanaynaa”\nXulka qaranka England ayaa isku diyaarinaya kulamadooda isreeb-reebka Euro 2020 oo ay la leeyihiin xulalka Bulgaria iyo Kosovo.\nKooxda Manchester City oo bayaan ka soo haartay qalliinkii lagu sameeyey daafaceeda Aymeric Laporte\nRASMI: Barcelona oo ku dhawaaqday liiska xiddigaha kaga qeyb galaya tartanka Champions League xilli ciyaareedkan 2019-2020


France:-Xaflad lagu taageeraayo madaxda Cusub ee Somaliya oo magaalada Paris lagu qabtay – Idil News\nFrance:-Xaflad lagu taageeraayo madaxda Cusub ee Somaliya oo magaalada Paris lagu qabtay\nFrance-Paris : Xaflad lagu taageeraayo madaxda Cusub ee Somaliya oo magalada Paris lagu qabta.\nWaxaa xaflad aad iyo aad loo soo agaasimay oo halku dhig looga dhigay “TAAGERO ISBADEL IYO TAKULEEN DAD” lagu qabtay magaalada Paris ee Caasimada Dalka France.\nXafladaan ayaa aheyd mid si gooni ah taageero logu mujinaayay Madaxweyne Maxamed Cabdulahi Farmaajo iyo Ra’isul Wasaare Xasan Cali Kheere, waxaana soo agaasimay Jaaliyada Soomaaliyeed ee Dalka France.\nDadweynihii xaflada ka soo qeybgalay ayaa isugu jiray Culumaa’udiin, Siyaasiyiin, Ganacsato, Haween, Fanaaniin, Arday iyo Dhalinyaro kuwaas oo dhamaan kawada tirsan Jaaliyada Soomaaliyeed ee ku dhaqan Dalka France.\nGen. Gaani Maxamud Xaaji oo ka mid ah wax garadka Jaaliyada Soomaaliyeed ee ku dhaqan dalka France magaalada Paris horayna uga tirsanaan jiray mudo fog Ciidanka Police-ka soomaaliyeed ayaa waxa uu ka hadlay wayihii wanaagsanaa ee dalku uu soo maray iyo Rajada Isbadelka cusub ee hada dhashay laga qabo.\nSido kale waxa goobta ka hadashay Marwo Ubax oo fariin dhiri galin ah u dirtay Madaxweyne Maxamed Cabdullaahi Farmaajo iyo Ra’isul Wasaare Xasan Khayre ayadoo ka codsatay in ay horseed ka noqdaan sidii Dalka iyo Dadka looga samata bixinlahaa xaalada adag ee uu wakhtigaan ku jiro Isbadelka dhacayna u noqon lahaa mid lagu diirsado oo mira dhal noqda.\nUgu danbeentii waxa xiritaankii xaflada ka hadlay Xoghayaha Guud ee Jaaliyada Soomaaliyeed ee Dalka France Khadar Maxamud Xasan “Ciro” oo sheegay in ay garab tagan yihiin Dhamaan Jaaliyada Madaxda cusub ee la doortay, waxa kale oo uu aad ugu dheeraday ka qeyb qaadashada Gurmadka Qaran ee loo fidinaayo dadka abaarha ku dhibateesan iyo sida ay uga qeybqadan lahayeen takuleeyntooda Jaaliyada Soomaaliyeed ee Dalka France.\nBe the first to comment on "France:-Xaflad lagu taageeraayo madaxda Cusub ee Somaliya oo magaalada Paris lagu qabtay"


Xog: $1,375,000 oo si farsamo ah loo dhici rabo iyo BFS oo fahmay - Caasimada Online\nHome Warar Xog: $1,375,000 oo si farsamo ah loo dhici rabo iyo BFS oo...\nXog: $1,375,000 oo si farsamo ah loo dhici rabo iyo BFS oo fahmay\nMuqdisho (Caasimada Online) – Xildhibaanada BF Soomaaliya ee xilligoodu sii dhammaanaya oo is-weydiinaya cidda maamuleysa qarashka diiwaangelinta.\nHadal haynta ugu badan ee baryahan ka jirta Baarlamaanka Soomaaliya ayaa noqotay cidda maamuleysa lacagta 5-ta kun dollar ee lagu diiwaan gelinayo 275-ta Xildhibaan ee ka mid noqonaya Baarlamaanka cusub ee Soomaaliya.\n“Xildhibaan walba marka laga qaado $ 5,000 isu geyn lacagtaas waxeey noqoneysaa $1,375,000, su’aashu waxeey tahay yaa lacagtaas maamulaya.?” Ayuu yiri Xildhibaan Maxed C/qaadir Faarax oo ka tirsan BF Soomaaliya, wuxuuna intaasi ku daray in Xildhibaanada Baarlamaanka looga baahan yahay in ay meel saaraan.\n“Soo xulista Xildhibaanada cusub maadaama ay ku lug leeyihiin madaxda hadda joogta waxaa jirta cabsi ay qabaan Xildhibaanada doonaya in ay soo laabtaan, kuwaasoo ka fogaanayaan inay abuuraan xasarad iyaga hadhow saameyn ku yeelan karta” Ayuu yiri Xildhibaan Maxamed C/qaadir, wuxuuna intaasi raaciyey in aysan muuqan ififaalo Xildhibaanadu ay ugu midoobayaan danta & maslaxada shacabka ay metelayaan.\nWalaac ay Xildhibaanadu qabaan ayaa la xiriira in lacagahaasi ay galaan gacanta Madaxweyne Xassan Shiikh & R/wasaare Cumar C/rashiid Cali oo ka mid ah xubnaha musharixiinta tartamaya.


February, 10-2016 TWITTER FACEBOOK PRINT THIS PAGE SEND TO A FRIEND\nXeer Ilaaliyaha Guud ee Qaranka Dr. Axmed Cali Dahir ayaa ku eedeeyay dowladda Kenya inay isku dayday inay hor-istaagto dacwadii ku saabsaneyd muranka xaga Badda ee ay u gudbiyeen Maxkamadda Cadaaladda ee fadhigeedu yahay dalka Holland.\nDr. Axmed Cali Daahir Xer ilaaliyaha Guud ee Qaranka ayaa sheegay in Kenya ay gudbisay dacwad la xiriirta in muranka Badda kala dhaxeeya lagu dhameeyo wada hadal, isagoo xusay in dacwada ay hor-taallo Maxkamadda Holland ee dambiyada Caalimag , isla markaana aysan jirin wada hadal ah.\n“Sidaad la socotaan Umadda Soomaaliyeed waxa ay gudbisay dacwad quseeya muranka badda ee labada dal Qaanuuniyanna waxa ay ahayd in dowladda kenya ay ka soo jawaabto laakiin waxa ay keentay is hor istaag annagana is hortaaggaas ayaan jawaab ka bixinnay dacwaddana waan gudbinnay, waxa la dhageysanayana waa is hor istagga kenya ee Arrintan iyo Dacwaddeenna aan ku diidnay Is hor istaaggaas”ayuu yiri Xeer Ilaaliyaha Guud ee Qaranka.\nXeer Ilaaliyaha Guud ee Qaranka Dr. Axmed Cali Dahir ayaa sheegay inay ka go’an tahay in iyaga iyo Kenya ay ku kala baxaan Maxkamadda Cadaaladda.\nDowladda Kenya ayaa dhowaan sheegtay in qaab wada hadal ah lagu dhameyn doono muranka badda ee kala dhaxeeya Soomaaliya.\nGolaha Wasiirada DFS ee ku aadan dhererka xadka badda Soomaaliya WARSAXAFADEED.


Xeerka shaqaalaha Rayidka ah oo wax ka bedel iyo kaabis lagu samaynayo\nMon , December 06 2021\nAbout House of Representatives\nGudida Arimaha Bulshada oo kulan wadatashi ah u qabtay wax ka bedelka iyo kaabista xeerka Shaqaalaha Rayidka ah.\nKulankan wadatashiga ah oo ay gudi hoosaadka Arimaha Bulshadu u qabatay Xeerka shaqaalaha Rayidka ah Socdayna laba maalmood ayaa maanta lagu soo gabagabeeyey Huteel Fish and Steak ee magaalada Hargeysa.\nKulankan ayaa waxa ka soo qayb galay shirkadaha waaweyn, Ururada iyo hay’aad dawladeed iyo qaar maxali ah.\nKulankan ayaa waxa maalintii shalay furay wasiirka wasaarada Arimaha bulshada Qoyska iyo shaqogelinta Marwo Hinda Jaamac Gaani oo ka warantay marxaladihii kala duwanaa ee xeerkani soo maray iyo wax ka bedelka ay golaha u soo gudbiyeen sababaha keenay.\nWasiirada ayaa Golahana ka codsatay inay ansixiyaan bulshadana u soo jeesisay inay wixii sixis ah ku sii sameeyaan.\nGudoomiyaha Gudida Arimaha Bulshada ee Golaha wakiilada Mudane Cabdiraxmaan Cismaan Caalin ayaa isaguna furitaankii kulanka u faahfaahiyey ka soo qayb galayaasha, isagoo tilmaamay ka Baarlamaan ahaan inay marwalba bulshada kala tashadaan xeerarka ay samaynayaan maadaama ay wakiil bulshada ka yihiin.\nGudoomiye Cabdiraxman dheere ayaa ka qayb gelayaasha ku booriyey inay ka qayb qaataan xeerka si xeer ina anfaca mustaqbalku inoogu soo wada baxo.\nLataliyaha Shuruucda ee Golaha wakiilada Garyaqaan Cabdiraxmaan Hirad Jaamac ayaa isaguna xeerka faahfaahin dheeraada ka bixiyey isla markaana qodob qodob ugu sharaxay.\nKulanka oo maanta iyo shalay soconayey ayay ka qayb gelayaashu si mug leh uga qayb qaateen soona jeediyeen wax ka bedel, sixis, kaabis iyo khibrado dheeraada taas oo muujisay faham ka badan halkii markii hore xeerku taagnaa.\nKulanka ayaa maanta la soo gebagebeeyey waxaana xidhitaankiisii ka soo qayb galayaasha u mahad celiyey Gudoomiyaha Gudida Arimaha Bulshada ee Golaha wakiilada Md Cabdiraxmaan Cismaan Caalin oo sheegay in ay sii wadi doonaan wadatashiyada bulshada kala duwan si Golaha ay u hor geeyaan xeer saxar tiran oo cid walba xaqeeda iyo xuquuqdeeda siiso.\nWaxa uu gudoomiyuhu sheegay in intii uu kulan iyo xeerar qabanayay aanu arag mid ka midho dhalsanaa kana waxtar iyo contribution badnaa kulankan oo uu ku tilmaamay in ay dadkii ku haboonaa ku soo marti qaadeen\nWaxa iyaguna kelmado ka yidhi xidhitaankii kulanka wakiilo ka socday shirkadaha SOMTEL, TELESOM, DARYEEL iyo Wasaarada Caafimaadka Somaliland.\nBahda warbaahinta Golaha wakiilada\nShir-gudoonka iyo dhamaan Mudanayaasha Golaha Wakiiladu waxay Tacsi u dirayaan\nGudoomiyaha Golaha Wakiilada J. Somaliland Mudane Baashe Maxamed Faarax, Gudoomi...\nGudida Dhaqaalaha ee Golaha Wakiilada oo kormeeray ilaha Dakhli soo saarka\nAxad January 05 2020 Gudida dhaqaalaha, Ganacsiga iyo Miisaaniyada ee Golaha Wak...\nDooda Xeerka ka hortaga Kufsiga iyo sinada Xildhiban Cabdiraxmaan Yuusuf Cartan\nDooda Xeerka ka hortaga Kufsiga iyo Sinada Xildhibaan Xaamud Cismaan Cigaal\nPAC sub committee questioned Somaliland Minister of Education and Science\nWednesday, July 08, 2020, The Somaliland House of Representatives Public Account...\nXildhibaan Xuseen Axmed Caydiid Dooda Xeerka ka hortaga Kufsiga iyo Sinada\nXildhibaan Ibraahim Mahdi Buubaa Dooda Xeerka la dagaalanka Kufsiga iyo Sinada\nGudoomiyaha Golaha oo furay Dooda Xeerka la dagaalanka Kufsiga iyo Sinada


Soo dejisan Uplay 1.3.26 – Android – Vessoft\nUplay – macmiil ah dukaan digital ah sameeysa garanayo publisher shirkadda ciyaarta video Ubisoft. Uplay kuu ogolaanayaa inaad si ay u iibsadaan koobi digital kulan la horumariyo ama ay daabacday shirkadda. Software ayaa awood u download goodhiyaha mashaariic iyo ciyaaraha, in loo qaybiyey by model ah Free4Play. Uplay kuu ogolaanayaa inaad u ciyaaro kulan la saaxiibo ama kuwo kale ee hab multiplayer. Software waxay leedahay lacagta gudaha ah si ay u iibsadaan kulan la soo iibsan karo lacag dhab ah ama aad shaqayso adigoo ka qayb dallacaadaha kala duwan ama tartanka.\nAwoodda in ay iibsadaan koobi digital ah kulan\nKulankaan ayaa in hab multiplayer\nJiritaanka dallacsiinta iyo tartan oo kala duwan\nEnglish, Français, Deutsch, Русский... Mobile9 2.2.4


Fashilkii ETHIOPIA ee shalay + Ninkii ka jaajusay Axmed C/salaan + PLAN B ay Ethiopia diyaarisay - Caasimada Online\nHome Maqaalo Fashilkii ETHIOPIA ee shalay + Ninkii ka jaajusay Axmed C/salaan + PLAN...\nFashilkii ETHIOPIA ee shalay + Ninkii ka jaajusay Axmed C/salaan + PLAN B ay Ethiopia diyaarisay\nDad badan ma aysan fileyn in Axmed Cabdisalaam guul ka gaaray doorashada Galmudug, hase yeeshee waxa ay ugu yaraan rumeysnaayeen inuu loolan adag geli doono Axmed Macallin Fiqi iyo Cabdikariin Guuleed oo kusoo baxay doorashada. Taa beddelkeed waxaa dhacay inuu wareega koowaad helo 12 cod, wareega labaadna 15 cod.\nHaddaba maxaa ka qaldamay Axmed Cabdisalaan?\nOlolaha doorashada Axmed Cabdisalaan waxaa kaabe ka ahaa nin lagu magacaabo Kamaal Guutaale, oo horey u ahaan jiray madaxa shaqaalaha (Chief of Staff) Villa Somalia.\nKamaal waxaa la rumeysnaa inay kala irdhoobeen Damu-Jadiid iyo Xasan Sheekh, sidaas darteed ayuuna ula xirtay Axmed Cabdisalaam. Si kastaba xogta soo baxeysa waxay sheegeysaa in Kamaal uu u been dheelay Axmed, uuna ahaa jaajuus Guuleed u fadhiya xarunta Axmed Cabdisalaa.\nWaxa uu dhammaan sirta Axmed Cabdisalaan iyo qorshihiisa doorashada si hoose ugu gudbinayey Guuleed iyo Damu-jadiid. Guutaale ayaa waxa uu haystaa ballan qaad ah in lagu beddeli doono wasiirka arrimaha gudaha Soomaaliya Odowaa oo ay isku beel yihiin, mana cadda in ballantaas uu ka dhabeyn doono Xasan Sheekh iyo in kale.\nArrimahan ma ahan kuwa ku cusub Guutaale. Markii 2012-kii ay dhaceysay doorashada madaxweynaha Soomaaliya, waxa uu ololeynayey Cabdi Weli Gaas, oo uu ka dhaadhciyey inuu u keeni doono codadka xildhibaanada Hawiye, hase yeeshe waxa uu ahaa jaajuus ku xiran Xasan Sheekh, oo sirta Gaas u gudbin jiray kooxda Damu-Jadiid, taasi oo guul-darro weyn Gaas dhabrka u saartay.\nAan ku faraxno fashilka Ethiopia\nDad badan kuma faraxsana doorashada Cabdikariim Guuleed ee Galmudug, sababo la xiriira waxqabad la’aantii horey loogu bartay iyo dhibka kooxda Damu-Jadiid ay ku hayso dalka Soomaaliya.\nWaxaan raadiyey wax un haba yaraatee, oo doorashadaas aan ugu farxi karno, waxaana iisoo baxday hal arrin oo ah in doorashadii shalayee Galmudug ay tahay guul-darro gaartay dowladda Ethiopia oo rumeysan inay Soomaalida oo idil maamusho.\nWaa macquul in kadib doorashadiisa Guuleed uu la xiran doono Ethiopia, wayna u badan tahay, balse ugu yarraan inta aan la doorran ka hor waxa uu loolaan siyaasadeed oo adag la galay kagana adkaaday dowladda Ethiopia.\nDowladda Ethiopia oo si aad ah u taageerta kooxda u adeegtay ee Ahlu-Sunna, ayaa dagaal siyaasadeed u gashay sidii uu ku guuleysan lahaa Axmed Cabdisalaan oo siyaasad ahaan ku xiran xukuumadda Addis-Ababa, lana rumeysnaa inuu sidoo kale isbaheysi la ahaa Ahlu-Sunna..\nWaxaa jira warar sheegaya in Ethiopia ay uga baxday ballanqaadyo dhowr ah, ama aysan sidii la rabay ugu ololeyn doorashadiisa. Laba wejiile-nimada ma ahan wax ku cusub Ethiopia, oo waxa ay marar badan dhabarka ka toogatay kuwa ayada u adeegi jiray, haba ugu weynaado AUN Cabdullaahi Yuusuf Axmed.\nDoorashada Galmudug ayaa muujisay in inkasta oo Ethiopia ay aad faraha ugala jirto siyaasadda Soomaalida, haddana inaysan Soomaalida hoggaan uga dhigi karin qof aysan ayaga rabin, sida shalay ka dhacday doorashadii Galmudug. Waxaa caddaatay sida Soomaalida usii naceyso Ethiopia iyo saameyntooda oo sii yaraaneysa.\nSi kastaba, arrinta murugada leh ayaa ah in siyaasiyiinta Soomaalida aysan garwaaqsaneyn in Ethiopia oo lagu xirto aysan mar walba guul kugu hoggaamin karin oo aysan jirin wax ay uga baqaan, dalkuna yahay dal xor ah oo madax banaan. Waxaa cabsidu tahay in Guuleed qudhiisa uu kadib doorashadiisa la saaxiibi doono Ethiopia.\nQorshaha labaad (Plan B) ee Ethiopia.\nInkasta oo Ethiopa ay guul-darro ka qaadatay doorashadii shalay, haddana waxa ay mar horeba sii diyaarsatay qorshaheeda labaad (Plan B). Doorashadii dhowaan ka dhacday Dhuusomareeb ee madaxweynaha ay ku doorteen Ahlu-Sunna, waxaa soo hindistay Ethiopia.\nQorshaha Ethiopia waxa uu ahaa in haddii Axmed Cabdisalaan guuleysto, madaxweyne beenaadkooda daaqadda ka baxo, haddiise laga adkaado, sida hadda dhacday, inay madaxweyne beenaadookooda ku kiciso Galmudug. Waxaa laga cabsi qabaa in Ahlu-Sunna oo taageero ka heleysa Ethiopia ay qaado dagaalo ay ku qabsaneyso dhulal kale oo hor leh.\nQorshaha xigi doona dagaaladaas, ayaa ah in Ethiopia ku dhowaaqdo inay dhex dhexaadineyso labada dhinac, ayna isugu geyn doonto Addis-Ababa. Sidaa darteed waxaa shaki geli doona sharci ahaanshaha maamulka Galmudug, kuna qasbi doonta wada-xaajood, maadaama Ahlu-Sunna dhulal badan haysto.


Dibin-daabyada Halaga Daayo Dugsiyada Gaarka Loo Leeyahay..! | Salaan Media\nDibin-daabyada Halaga Daayo Dugsiyada Gaarka Loo Leeyahay..!\nUmaddi ma gaadho horumar ilaa iyo ay garato dhibaatada jahliga iyo waxtarka aqoonta oo ah bilawga nolosha binu aadamka taas oo ka bilaabanta inuu qofku waxna qoro iyo waxna akhriyi karo. Hadaba tan iyo markii Somaliland lasoo noqotay gooni isutaaga waxa bilaabmay dadaal dib udhiska dalka siiba goobaha waxbarashada oo ay kaalin wayn kazoo qaateen Dugsiyada Gaarka loo leeyahay, taas oo waqtiyo adag ay kala soo dabaasheen iyagoo hantidoodii gaarka ahayd uhuray sidii ubadka wax loo bari lahaa maadaama dalku dib u dhis ku jiro dawladuna aanay wada dabooli Karin baahida waxbarasho ee dalka.\nHadaba Dugsiyada gaarka loo leeyahay waxay xil wayn iska saareen tayada waxbarasho iyo sidii ay usoo saari lahaayeen arday ku suntan aqoon iyo akhlaaq. Bulshada reer Somaliland sharaf wayn ayay u hayaan dugsiyadda hoose dhexe iyo sare oo heerkooda aqoonta ay ka muuqato ardayda dhigata oo sanad walba kaalmaha hore ka gala imtixaanaadka shahaadiga ah ee dugsiyada hoose iyo sare ee dalka Somaliland. Runtii dadaalkaas bilaash kuma iman ee maamulka dugsiyadaas ayaa galiyay karti iyo tacab badan maadaam ubaxii wadanka ee mustaqbalka dalka hogaamin lahaa lasoo saarayo.\nMudooyinkan danbe waxaynu maqlaynaa dugsiyo gaar loo leeyahay oo ardaydii ku mdaharaaday sida dugsigayada sare ee Nuuradiin iyo Salaam. Hadaan yar dul istaagi dhacdadii ka dhacday Dugsiga Sare ee Nuuradiin qaybta inamada; runtii dhacdadani sida loo buun buuniyaya waxa ka muuqata in dagaal siyaasadeed lagu qaaday oo dad dano gaar ah lihi isku dayay inay ka faa;iidaystaan. Balse ninka isku daya in waxyeelo dugsi waxbarasho miyaanu ogayn inuu waxyeelay mustaqablkii umadda iyo aayahii ubaxa Somaliland. Tuduc ka mida maansadii saxansaxo ee Abw. Gaariye IHN ayaa wax ku jirtay\n“Ninka Xadhig Suryeeyoow Waxa Socota Taariikh”\nDugsiga Nuuradiin uma qalmo in dibindaabyo iyo dagaal siyaasadeed midna waayo waa warshadii aqoonta soo saaraysay ee waliba lagu majeerto tayada waxbarashada Somaliland. Barbaarinta ubadka akhlaaqdooda waa masuuliyad saran Maamulka Dugsiga, Ardayga lagu arko ama lagu helo akhlaaq xumo in la edbiyo oo anshax marin lagu sameeyo waa sunaha waxbarashada mana ah wax la siyaasadeeyo iyo shaadh loo soo xidho ceebaynta iyo cambaaraynta sharafta iyo karaamada dugsiga.\nWasaaradda waxbarashada jsl waan ku bogaadinayaa sida masuuliyada leh sida ay iskaga xil saartay buuqii yaraa ee soo kala dhexgalay ardayda iyo maamulka dugsiga Nuuradiin Boys, Guddi baadhis ahna usaartay soo afjarida hawshan.\nW/Q: Jaamac Maxamaed Faraax


Kacaan mise Afgambi? – Garanuug\nHome / Aragti / Kacaan mise Afgambi?\nMaxamed Aadan Ciiraale October 23, 2015\tAragti Leave a comment 3,973 Views\nKacaan waa bulsho ka gilgilatey falalka ka soo fulaya maammulka ay hoos joogaan, ujeeddadada kacdoonkoodu na tahay in ay isbeddel dhaliyaan. Tusaale waxaa ah kacaankii ka dhacay dalka TUUNIISIYA. Haddaba, 21kii Oktoobar 1969kii ma bulsho kacdoontay baa dawladdii jirtey riddey mise askar ayaa afgambidey? Dabcan jawaabtu waa caddahay oo waa: askar baa afgambidey. Su’aal kale, ma bulshada Soomaaliyeed baa intey kacday oo dariiqyada u soo baxday nidaamkii markaas jirey gilgishey, dabadeed ayaa askartu si ay dawladnimada u badbaadiso taladii la wareegtey? Iyada na jawaabtu wey caddahay oo waa MAYA.\nKolkaas ereyga KACAAN waxaa loogu talaggalay in ummadda laga ga qariyo afgambiga iyo khayaanada dawladeed ee dhacday Oktoober 21keedii, loogu na tuso in askartu ay falka u samaysay iyadoo ka tarjumeysa dareenka bulshada Soomaaliyeed. Waxaa na iska cad in uusan dhicin kacaan ee wuxu uu ahaa afgambi xukun jacayl u sabab ahaa.\nWaxaa jirtey in madaxweynihii waddanka uu diley askari ka tirsan ilaaladiisii. Waa wax dhaca in madaxweyne la dilo. Waddanku wuxuu lahaa nidaam caqabaddaas oo kale laga ga gudbo oo Raiisal Baarlammaanka ayaa haynayey jagadii madaxweynennimada ilaa xisbigii uu madaxweynaha dhintay ka tirsanaa ay soo saaraan qof noqda madaxweyne oo dhammaystira muddadii xisbigooda loo doortay in ay talada hayaan. Kolkaas,in madaxweyne la dilo ma waxay muujinaysaa in waddankaas amnigiisu khalkhalay mise waa arrin dhici karta iyadoo waddanku kala dambayn iyo hannaan dawladnimo oo buuxda leeyahay? Waxaan qabaa in ay tahay arrin dhici karta oo aan ku xirnayn waddan kala dambayntii luntay. Teeda kale, inqilaabka waxaa la bilaabay diyaarintiisa sannad iyo siyaado ka hor inta aan madaxweynaha la dilin. Kolkaa qorshuhu hore ayuu u jirey ee arrinta madaxweynaha ayaa looga faa’iideystey in ciidammada la dhaqdhaqaajiyo oo meelihii loogu talaggalay oo inqilaabku ka fuli lahaa la geeyo.\nSoomaalidu waxay ahayd dad qabaa’il ah oo kala madax bannaan. Kolkii ay ina qabsadeen gumeystayaashii reer Yurub ayey taladeenna meel isugu keeneen oo gacantooda ina ku soo ururiyeen. Markii aan xorriyadda ka qaadannay ayey taladeennii oo urursan ina ku wareejiyeen. Innagu waxa keliya ee aan sheegan karnaa waa in aynnu midayynnay labadeennii qaybood oo hal dawlad isku noqonnay. Halkaa waxaa inoo ka cad in aynnaan dawladnimadeenna ku keenin geed aan wada fariisannay ee ay ahayd mid gumeysigii ina ku wareejiyey.\nDawladnimadii sidaas ahayd xaggee ku dambaysey? Sow jawaabtu ma aha in ay ku burburtay gacanta Maxamed Siyaad? Bal ka feker oraahdaan: Maxamed Siyaad wuxuu Soomaalida taladeeda boobay iyadoo dawlad ah, iyadoo aan dawlad lahayn na waa ka tegey! Markii uu talada la wareegey ba wuxuu baabbi’iyey hannaankii dimuqraaddiyadda oo dawladnimada la iskaga dhaxli lahaa. Wuxuu laalay dastuurkii, wuxuu kala eryey baarlammaankii, wuxuu albaabbada u xiray maxkamaddii sare oo madaxa bannaanayd. Taladii wuxuu ka dhigay mid isaga jeebka ugu jirta. Si kale haddaan u dhigo, dawladdii isaga ayaa noqday. Markii uu waddanka ka baxayna dawladnimo kama harin maxaa yeelay isaga ayaa ahaa dawladdii.\nWaa run oo wax badan baa qabsoomay intii askartu xukunka haysey lama na inkiri karo. Laakiin dawladda waxaa waxqabadkeedu qiimo leeyahay markii dawladnimadii laga dhaxlo oo hannaankii sii socdo ee haddii dawladnimadii ba ay meesha ka saareen, sida ay aniga ila tahay xusid ma mudna waxqabadkoodii. Soomaalidu waxa ay haysato waxaa ugu qiimo badnaa dawladnimada iyadiina wey lumiyeen. Bal wixii ay qabteen miisaan saar, miisaanka kale na dawladnimadii ay lumiyeen saar, maxaakuu soo baxaya? Haddii nin qof dilo, laakiin inta uusan dilin uu u arradtiro oo dhergiyo hadhow ma waxaa la oran karayaa waa in la xusaa in uu dhaqaaleeyey mise dilka ayaa isku fuuqsanaya wixii oo dhan? Aniga waxqabadka la sheegayaa wuxuu iila mid yahay qof intaan la dilin casho fiican la siiyey!\nDhan kale haddii aan ka eegno, haddii dooddu tahay: askartii dhaqaalaha ayey kobciyeen, waxbarashada ayey kiciyeen ilaa heer jaamacadeed, warshado ayey sameeyeen, af soomaaliga ayey far u sameeyeen.Bal aan is weydiinnee hadda dhibta ina haysataa ma warshado la’aan baa, ma waxbarasho iyo jaamacado la.aan baa, ma dhaqaale la,aan baa? Jawaabtu waa MAYA. Waxyaabaha qaarkood hadda ayeynnuba ku horraynnaa ee waxa aynnu la’nahay waa DAWLADNIMO. Iyada na askartii baa ina seejisey!\nHorta askartu waxay inqilaabtay waddan dimuqraaddi ah oo Afrika oo dhan tusaale loo soo qaato. Bal isu eeg Carabaha hadda ku kacay kelitalisyada xukuma oo dimuqraaddiyadda doonaya iyo innagu in aynnu dimuqraaddiyad waddadeed cagta saarnay 1960. Waa 50 sano iyo dheeraad ka hor. Bal malee haddii aan askartu xukunka la wareegin heerka aynnu joogi lahayn? Marka aan horummar meesha la soo gelin ugu yaraan waxaynnu haysan lahayn dawladnimo 55 sano jir ah! Bal ka warran min 1960 ilaa 1969 in uu jirey xorriyadda hadalka iyo tan saxaafaddu ba. Bal ka warran haddii aad doonto in aad wargeysyada ama suuqa dawladda iyo xataa madaxweynaha ka dhaliili kartey oo aan cidina ku xireyn. Bal ka warran haddii aad eex tirsato iyo musuqmaasuq in aad dariiqyada iyo meelaha lagu kulmo si bareer ah uga sheegan kartey dhibta aad tirsaneysid. Bal ka warran haddii 9 kaas sano aanu jirin qof siyaasad loo xiray – marka laga yimaado askartii in ay woqooyiga goosato isku dayday oo iyaga na maxkamadi sii deysey. Bal ka warran waqtigii askarta na haddaad GUULWADE SIYAAD safka iskuulka ka qaadi weydo in lagu xirayey!\nHaddaba, iyadoo dimuqraaddiyaddaasi jirto ayey askartu qabsadeen. Waxay diideen in ay doorasho qabtaan. Maxammed Siyaad wuxuu go’aansaday in uu kursiga ku fadhiyo inta uu noolyahay, hadhow na carruurtiisa uga tago sida Carabta. In nin kursi ummadda ka dhexeeya iska fariisto sidii hanti uu isagu leeyahay sow khalad ma aha? HAAH. Ciddii diiddaa sow gar uma laha diidmadaas? HAAH. Kolkaas jabhadihii ku kacay gar bey u lahaayeen in ay diidaan in khasab nin isaga fadhiyo kursiga una haysto talada dalka, qofkii ka aragti duwanna dilo ama xiro.\nWaxaa lagu doodaa in jabhaduhu ay cadow soojireen ah u galeen oo hub ka soo qaateen oo waddankoodii ku soo duuleen. Waxaa arrin caadi ah in haddii jabhadi waddan ka dillaacdo ay ka soo duullaan tagto waddan waddankeeda deris la ah. Kolkaas, arrintaas doorasho kuma imaan ee dan baa keentay. Haddii Sucuudigu deris ina la yahay isaga ayey saldhig ka dhigan lahaayeen. Midda kale askartu intey waddanka jajuub ku qabsadaan, haddana dadka ka soo horjeeda uma fadwoon karaan waddanka ay saldhigga ka dhiganayaan ee arrinta waxaa xukumaya caqliga iyo danta sida hadba ay kuwa halgamayaa u arkaan.\nSidaan rumaysnahay jabhaduhu in ay ku kacaan keligi-taliskii kuma gardarrayn. Waxaa eeddu qabaneysaa markii ay dawladdii dhacday ka dib. Waxaa lagu eedayn karaa in aysan dawladnimo yagleelin. Horta sidaan hore u sheegnay dawladnimada innagu ma yagleelan waagi hore ba. Markii Askarta xukunkeedii dumey xaaladdeennu waxay ku noqotay sidii aynnu ahayn gumeysiga ka hor oo ahayd qabaa’il aan talou urursanayn.\nMa ahayn dad habaysan oo kala dambayn leh, qof kasta oo qabiilka ka tirsan ayaa ku biiri karey marka iyo meesha uu doono. Nin ayaa waxaa ku taagnaa laba waran. Mid barida kaga taagan iyo mid isha kaga taagan. Waxaa la weydiiyey kan uu rabo in marka hore laga bixiyo. Wuxuu ku jawaabey ‘ kan barida iga bixiya bal aan fariistee’. Jabhadda USC carada ay dawladda u qabeen waxaa uga darnayd mid ay reer gaar ah u qabaan. Arrintaas ayaa majarihii ka lumisay. Caradoodu kuma salaysnayn xaq ka maqan ama dhib gaar ah oo ay dawladdii askartu u geysatey. Caradoodu waxay ku saabsanayd habdhaqanka bulshada Soomaaliyeed. Marka aan u sii fiirsaday wax badan waxaa ii soo baxay: in ay sida loo la kaftamo ka caraysnaayeen. Maxaa yeelay, markii burburku dhacay qof walba oo iyaga ka mid ahi (inta badan) wuxuu raadsadey saaxiibkiis, deriskiisii, shaqa-wadaaggiis iyo intii ay kaftami jireen si uu u dilo. Kolkaas, fursaddii ay u heleen in ay Soomaalida soo kabashadeeda hoggaamiyaan waxay uga faa’iidaysteen in ay ku cara baabba’aan. Ogoobeey haddii haba yaraatee hab-fekerkooda dawladnimo ku jirto, Bardacad iyo Siyaad Barrihii uu 20 sano ku dhowaad u xirnaa isku dhinac uma carareen. Xuseen Kulmiyihii madaxweyne-ku-xigeenka Siyaad Barre u ahaa 21 kii sano na gurigiisa Xamar nabad kuma joogeen!\nIyagu sida loo la kaftamo kama ay caraysnayn. Waxaad na mooddaa in cadaawaddooda badankeedu dawladda ku jihaysnayd, walow ay qabyaaladi na meesha ku jirtey, haddana weyraxa ka dhacay Xamar wax u dhowi kama dhicin dhulkii ay qabsatay SNM. Dhib badan oo gaartey iyo qax badan ayaa jirey oo dhimbisha caradooda salka ka afuufayey. Su’aashu waxaa weeye: dedaal intee le’eg bey geliyeen soo kabashada Soomaalida? Waxaan oran karaa WAXBA! Arrinta ah in ay Ingiriiska goonni madaxbannaanidooda uga qaateen ayaa mushkilad ku ah oo hadba talada ay markaa u fadhiyaan la faraggelisa. Haddii ay tirsadaan wax yar oo 5 daqiiqo oo wada hadal ah lagu dhammayn karo, markiiba waxay u boodayaan goonni ahaansho (gaajo guri og). Markii lixdankii la midoobey wax yar ka dib, waxay sheegteen in laga bursaday oo aysan helin wixii ay xaqa u lahaayeen. Markii waddanku burburay oo Xamar waalatay, iyagu waxay haysteen caasimaddii labaad. Soomaalida wey marti qaadi kareen, dabkii dawladnimada wey shidi kareen , waxay doonaanna wey noqon kareen. Maxaa ka hor istaagey taas oo meeshii ay waddankoo dhan masuul isaga dhigi lahaayeen ay u door bideen in ay xuf yar goostaan? Ma ogi, laakiin waxaa muuqata in ay wax weyn doonaan xagga awood qaybsiga, laakiin xagga masuuliyadda markii ay noqoto in aysan ku dhiirran in ay u babac dhigaan!\nKacaan ma dhicin ee afgambi baa dhacay\nAfgambigu wuxuu ahaa dembi ummadda Soomaaliyeed laga galay. Waxaana loo sameeyey hamuun uu Siyaad u qabey xukunka. In aan loo hoggaansamin na xaq baa loo lahaa maalintii koowaad ba.\nMa jirin halis waddanku ku jirey oo askartu ka badbaadisey. Xaqiiqdii iyaga ayaa halis geliyey waddanka aakhirkii na dawlad tiray.\nAskartu Soomaalida waxay waasiiyeen wixii ugu muhiimsanaa oo aysan sahal ku keeni karin oo ahayd QARANNIMADII.\nJabhaduhu( USC & SNM) eed kuma leh in ay ka hor yimaadaan keli taliskii. Waxay eed ku leeyihiin in ay markii hoggaamintooda loogu baahi weynaa mid ba cillad soo jireen ahi ku noqtay qodax hankooda banjarisa,ayna noqon waayeen niman berri salaama ula dabaalan kara dawladnimada hafatay ee Soomaalida.\n1969 afgembi kacaan oktoobar taariikh\t2015-10-23\nTags 1969 afgembi kacaan oktoobar taariikh\nNext Guulihii Kacaankii 21 kii Oktoobar 1969\nThe beginning of this story can be found in the way it ended. In assessing ...\nMarch 30, 2017\t121,043\nJuly 24, 2016\t31,294


Markab laga leeyahay Israa’iil oo lagu weeraray xeebaha Imaaraadka - Radio Risaala: Somali News Online\nHome Caalamka Markab laga leeyahay Israa’iil oo lagu weeraray xeebaha Imaaraadka\nSida laga soo xigtay warbaahinta Lubnaan iyo Israa’iil, Markab laga leeyahay Isra’iil ayaa lagu weeraray gacanka Beershiya gaar ahaan xeebta Imaaraadka Carabta.\nWarbaahinta Lubnaan oo xiganeysa ilo aan la magacaabin ayaa sheegtay in markabka oo lagu magacaabo “Hypern” oo ka diwaan gashan Shirkadda “PCC” ee laga leeyahay Isra’iil, lagu bartilmaameedsaday meel u dhow dakadda Fujairah ee dalka Imaaraadka Carabta.\nKan channel oo ah warbaahin ku hadasho afka Israa’iiliyiinta ayaa sheegtay in weerarka ay fuliyeen ciidamada Iiraan, kuwaa oo Markabkan la beegsaday gantaal laga soo ganay markab dagaal ama diyaarad Drone ah, iyaga oo intaa ku daray in weerarka uu dhacay shalay.\nMilkiilaha markabka la weeraray oo lagu magacaabo Rami Ogner, ayaa wargeyska Yedioth Ahronoth usheegay in markabka markii la weerarayay uusan joogin gudaha dekedda Fujairah ee Imaaraadka, laakiin uu ku sugnaa agagaarka dekedda.\nWeerarka Markabkan ayaa noqonaya kii saddexaad oo laga leeyahay Israa’iill oo lala beegsado weerar muddo ku siman bil iyo bar.\nNext articleDadka COVID-19 ugu dhimanaya degaannada Somaliland oo kordhay